Strider Chair Robens | Prismatch, Køb nu!\nVælg farve Golden Brown\nHvis vægten ikke er så afgørende (den er lidt over 1 kilo tungere, end de tilsvarende kompaktstole med aluminiumsstel), men den lille pakkevolumen alligevel er væsentlig, er denne dejligt høje og robuste Strider Chair særdeles interessant. Her er nemlig tale om en kompakt og komfortabel stol med lakeret stålstel, der ligesom de øvrige kompaktstole er testet til at kunne tåle belastning op til 120 kg.\nSelve sædet er af ventilerende mesh og slidstærkt 600 Denier Oxford Polyester, hvor belastningspunkterne er ekstra forstærket med Hypalon®, som er et uopslideligt kunststofmateriale.\nSædehøjden er 40 cm. og udslået måler stolen 56 x 61 x 96 cm. (B x D x H), medens den sammenpakket i den medfølgende transporttaske blot fylder 110 x 12 x 13 cm.\nRobens Strider Chair er meget hurtig at samle og adskille, da selve det leddelte og simple stel samles på samme måde som teltstænger, altså med en gennemgående elastiksnor, så det desuden er umuligt at samle stolen forkert.\nEn fantastisk komfortabel og robust stol til såvel familieferien, men også hjemme i haven som ekstrastol eller på strandturen.\nDimensioner, højde: 96 cm\nDimensioner, bredde: 56 cm\nDimensioner, dybde: 61 cm\nVægt: 2695 g


Canadian Rockies 11-dages rundrejse - PDF\nCanadian Rockies 11-dages rundrejse\nDownload "Canadian Rockies 11-dages rundrejse"\nRandi Magdalene Lauritsen\n1 Canadian Rockies 11-dages rundrejse 11 dage med det bedste af det vestlige Canada, hvor naturen mange steder er lige så uberørt, som da pelsjægere og guldgravere tog ud for at finde lykken, som vi blandt andet ser på den historiske Hat Creek Ranch, der skød op under guldfeberen i 1870 erne. Denne rundrejse i Canada indeholder mange af de kendte naturscenerier i Rocky Mountains og en betagende køretur forbi gletsjere, søer og vandfald på den spektakulære Icefields Parkway, der forbinder nationalparkerne Banff og Jasper. Derudover bliver der mulighed for at være aktiv i Whistler og spise god mad i den smukt beliggende Vancouver. Du kan tilkøbe ekstra oplevelser, hvor du blandt andet kan komme på hvalsafari. Glæd dig fordi: naturoplevelserne i de kendte nationalparker er storslåede du ser de flotteste søer i Rocky Mountains bl.a. Lake Louise du kommer med snocoach til Athabasca-gletsjeren du oplever hyggelige Whistler med flot natur og god shopping du får mulighed for at se imponerende dyr som hvaler og bjørne i Vancouver har du flere dage til at opleve byen i dit eget tempo inkl. byrundtur\n2 Dagsprogram Dag 1 Afrejse fra Danmark og ankomst til Calgary og videre til Canmore Ankomst til Calgary i provinsen Alberta. Vi kører direkte vestpå, halvanden times tid, til byen Canmore der er vores base for de næste dages oplevelser. Byen er opkaldt efter Malcolm III af Skotland, som blev kaldt Canmore, der på gælisk betyder stort hoved. En stor skulptur af hovedet er placeret i den ene ende af byens hovedgade som hilser besøgende velkommen. Den tidligere kulmineby kom på verdenskortet i 1988, hvor den lagde sne til langrendsdisciplinerne under De Olympiske Lege. Langrend var dengang domineret af Sovjetunionen, men det svenske stafethold og den svenske langrendslegende Gunde Svan høstede guldmedaljer i enlig stil. Fra hotellet er der kort afstand til gaden Bow Valley Trail, hvor der er adskillige restauranter. Dagens distance: 130 km Dag 2 Storslåede naturoplevelser i Banff og Lake Louise En dag med storslåede naturoplevelser i Banff National Park, som er Canadas første nationalpark. Den blev oprettet allerede i 1885, og årsagen var de varme, mineralholdige kilder, der findes i området. Naturen er rå og uspoleret, og søerne i Rocky Mountains med de eventyrlige farver er et helt kapitel for sig. En af de flotteste er Lake Louise, der oprindelig meget betegnende hed Emerald Lake på grund af sin dybgrønne farve. Søen ligger omkranset af skove og var engang udflugtsmål for den nye jernbanes rejsende. De høje bjerge med snedækkede tinder tiltrak også mange vovehalse, der har måttet lade livet i forsøget på at nå til tops, og i 1920 erne blev Chateau Lake Louise et populært rekreationssted. På formiddagens sightseeing får vi naturligvis den smukke sø at se. Rejsens måske flotteste udsigt får du, når vi tager med svævebanen til toppen af Sulphur Mountain, hvorfra der er en storslået udsigt over Bow Valley og floden, der snor sig mellem bjergene. (Svævebanen kan tilkøbes ved bestilling af rejsen). Eftermiddagen er afsat til oplevelser på egen hånd. Du kan f.eks. slappe af i de varme kilder i Cave & Basin Centennial Centre, tage med på en sejltur på Lake Minnewanka eller følge en af de mange afmærkede vandrestier og få fredfyldte naturoplevelser. Inkluderede måltider: Morgenmad Dagens distance: 175 km 2\n3 Dag 3 Langs Icefields Parkway Denne dag koncentrerer sig om Icefields Parkway, som er vejen, der forbinder nationalparkerne Banff og Jasper. Det er 230 km med de flotteste naturscenerier og med gode chancer for at komme til at se en bjørn eller to i vejkanten. Icefields Parkway snor sig mellem forrevne bjerge, forbi gletsjere, søer og vandfald og i højderne over de to pas The Bow og Sunwapta. Vi stopper flere steder i løbet af dagen og nyder naturen, bl.a. ved Columbia Icefields, der er det største gletsjerområde i Nordamerika og består af otte gletsjere. Her kommer du med på en tur med snocoach til Athabasca-gletsjeren og kommer til at stå på sne, der faldt for 400 år siden og det er tankevækkende, at iskappen visse steder er mere end 350 m tyk! Et kort stykke fra Columbia Icefield ligger Glacier Skywalk. Her har man mulighed for at få et fantastisk udsigt over Sunwapta Valley via en oval bro, der buer ud fra klippekanten. Broens platform er lavet af glas, og det giver et sug i maven at kigge de 280 meter ned i dalen. (Skywalk kan tilkøbes ved bestilling af rejsen). Dagen slutter i byen Jasper, der ligger i nationalparken af samme navn og med udsigt til bjerget Edith Cavell. Jasper National Park er næsten dobbelt så stor som Banff, og den er mere dyrerig end de andre parker i Rocky Mountains. Vi overnatter på et af Mountain Park Lodges hoteller. Inkluderede måltider: Morgenmad. Dagens distance: 320 km Dag 4 Kørsel gennem smukke landskaber og Rocky Mountains Dagen i dag indeholder en del kørsel og dermed også muligheden for at få set en masse forskellige landskaber. Fra Jasper følger vi ruten Yellowhead Highway over Yellowhead Pass, og snart er det muligt at se Mount Robson, der er det højeste bjerg i de canadiske Rocky Mountains med sine m. Ved Mount Robson besøgscenter gør vi et stop, og der bliver tid til at strække benene og se den smukke natur. Herefter kører vi sydpå mod Kamloops, hvor vi ankommer sidst på eftermiddagen. Byen ligger ved Thompson River og var oprindeligt et naturligt samlingssted for fiskere og pelsjægere, der ønskede at afsætte deres varer. Byens jernbane kom til i 1885 og er siden da blevet et trafikknudepunkt. På grund af dens strategiske placering er den vokset stærkt siden 1960 erne og er nu et center for skov- og landbrug. Vi bor centralt med kort afstand til Victoria Street, hvor de fleste restauranter og cafeer ligger. Inkluderede måltider: Morgenmad Dagens distance: 450 km 3\n4 Dag 5 Guldfeberhistorie på Hat Creek Ranch Fra Kamloops kører vi vestpå mod Whistler. Vi gør stop ved Historic Hat Creek Ranch i nærheden af Cache Creek. Den historiske ranch fra 1870érne skød op under guldfeberen, og vi tager et kig på de originale bygninger, og hører om livet der engang udspillede sig. Vi snor os videre ad Duffey Lake Road og ankommer først på aftenen til den charmerende bjergby Whistler, hvor vi har to overnatninger. Whistler har flere gange været kåret til den bedste skidestination i Nordamerika. Byen har udviklet sig, og i dag er det en helårsdestination med god shopping, hyggelige restauranter og et væld af aktiviteter i den fantastiske natur, der omkranser byen. I 2010 var Whistler vært for de Olympiske Vinterlege, og år efter år bliver Whistler kåret som Nordamerikas bedste skisportssted, men også om sommeren er her dejligt. Dagens distance: 320 km Hotel de næste to nætter: På afrejsedatoerne 24/5 og 30/8 bor vi på Crystal Lodge and Suites, der har seks restauranter, sauna, udendørs spabad, fitness, gratis WiFi, fladskærms-tv, køleskab og faciliteter til at lave kaffe og te. Der er blot 5 minutters gang til svævebanen der går til Whistler Village. På afrejsedatoen 2/7 bor vi på Listel Whistler som ligger lige i hjertet af Whistler Village kun få meter fra bjergene. Hotellet har kontinental morgenmad, spabad, sauna, gratis WiFi, køleskab, fladskærms-tv og faciliteter til at lave te og kaffe. Dag 6 Dagen fri i Whistler Dagen er afsat til, at man på egen hånd kan nyde Whistler og de mange aktiviteter, byen har at byde på. Der er et væld af vandreture omkring Whistler Village og også mulighed for at udforske området på cykel. Svævebanen Peak-2-Peak, der forbinder Mt Whistler og Blackcomb, er verdens længste og byder på en fænomenal udsigt. Turen kan købes på stedet. Om sommeren har langt de fleste af byens restauranter udendørsservering, og er du vininteresseret kan Barefoot Bistro anbefales. Deres køkken er meget anerkendt, og så har de en vinkælder, der tæller flasker! Dag 7 Sea-to-Sky Highway mod Vancouver ved Stillehavet Vi tager afsked med Whistler og følger Sea-to-Sky Highway med de flotte udsigter til fjorde og sneklædte bjerge til Vancouver. Vancouver har en usandsynlig smuk beliggenhed ved Stillehavet, og siden 1950 erne har der været strenge krav til bebyggelse, så man bevarer de smukke udsigter og grønne områder. Byplanlæggere har begået den genistreg at lade skyskrabere spille med i byens grønne image ved at bygge dem i grønligt glas, der spejler havet og bjergene. Vancouver arbejder nu for at blive verdens grønneste by og er en af de få storbyer, hvor man kan se skyskrabere med træer på taget, og hvor naturoplevelserne er inden for rækkevidde. Man behøver f.eks. ikke at tage længere end til Stanley Park som vi kommer til på formiddagens sightseeingtur der er et 400 ha stort naturområde med strande og udsigtspunkter. Senere går turen til Gastown, som er den ældste bydel med toppede brosten, gaslamper og huse fra tallet. Inkluderede måltider: Morgenmad. Dagens distance: 130 km 4\n5 8-9 Sightseeing, shopping og ekstraoplevelser i Vancouver To dage med shopping eller sightseeing på egen hånd i Vancouver. Gå en tur i trendy Yaletown eller langs promenaderne med udsigt til snedækkede bjerge og Georgia-strædet. Du kan også besøge det antropologiske museum, der er et af Canadas mest populære museer og kendt for sin store samling af totempæle, masker, træskærerarbejder og smykker fra vestkysten. Vil du opleve de frodige skove, kan du tage en tur til hængebroen Capilano. Her kan du nyde udsigten eller vove at kigge ned i dybet. Du kan også besøge det store overdækkede marked på Granville Island, hvor der venter massevis af boder, der sælger lækre fisk frisk fra havet, duftende bagværk og kunsthåndværk. Du kan også vælge at tilkøbe en af vores ture i Vancouver som byder på alt lige fra gourmet-restauranter til hvalsafari og udflugt til en dagstur til Vancouver Island. Den dygtige rejseleder, som har rejst i Canada flere gange, hjælper også gerne med tips og idéer til aktiviteter. Inkluderede måltider: Morgenmad. Dag 10 Hjemrejse Efter et par begivenhedsrige dage i Vancouver er det tid til at drage hjemad. Om formiddagen kører vi til lufthavnen. Inkluderede måltider: Morgenmad. Dag 11 Ankomst til Danmark 5\n6 Prisen inkluderer Flyrejse inkl. skatter og afgifter se flytider og rejseplan under den pågældende afgang Overnatning i dobbeltværelse på gode 3- og 4-stjernede hoteller, lodge og ranch 9 x morgenmad Al transport og udflugter inkl. entréer jf. program Naturoplevelser i Banff National Park med besøg ved Lake Louise Kørsel ad Icefields Parkway og snocoach-tur til Athabasca-gletsjeren Besøg på den historiske Hat Creek Ranch Byrundtur i Vancouver med bl.a. Canada Place og bydelen Gastown Dansk rejseleder 6\n7 Alt det praktiske Inden du rejser til Canada Pas & visum Danske statsborgere skal ikke have visum til Canada, når opholdet er på under 90 dage. Dit pas skal være gyldigt i mindst seks måneder efter hjemrejse. ETA indrejsetilladelse til Canada For alle rejsende til Canada kræves der en indrejsetilladelse (ETA). Dette gælder også, selv om man kun mellemlander i Canada. Det koster pt. CAD 7 og gælder i 5 år, eller til ens pas udløber. Du skal bruge pas, kreditkort og en adresse for at søge om indrejsetilladelse. Det tager ca. 5 minutter at søge, og du får en bekræftelse med det samme. Du kan søge indrejsetilladelse via dette link: Regler for indrejse med børn under 18 år Bemærk venligst, at der gælder særskilte regler for indrejse med børn under 18 år, hvis de rejser med kun én forælder eller tredjepart som bedsteforælder, lærer osv. I sådanne tilfælde skal der bl.a. gives en skriftlig tilladelse af den forælder, der ikke rejser med, og i tilfælde af rejse med tredjepart skal begge forældre underskrive tilladelsen. Reglerne er meget specifikke og de kan læses her: Ud over ETA-tilladelsen, forældreerklæringen og andre relevante dokumenter jf. ovenstående link, er det vigtigt at medbringe barnets gyldige pas samt en dåbsattest eller navneattest på engelsk. Kontakt Borgerservice eller det nærmeste kirkekontor for at få en engelsk version af attesten. Bemærk også rejser begge forældre med børn under 18 år, der ikke deler forældrenes efternavne, er det vigtigt, at man husker at medbringe barnets/børnenes dåbsattest/navneattest på engelsk. Vi tager forbehold for ændringer sørg derfor altid for at undersøge de gældende regler på den canadiske ambassades hjemmeside. Toldregler Det er forbudt at indføre f.eks. frugt, grøntsager og planter til Canada. For aktuelle regler om, hvad man må medbringe til/fra Canada se Skats hjemmeside ( og søg på toldregler på rejsen ). Bemærk, at ved flyskifte kan væsker (drikkevarer, parfume, toiletartikler), endda selv om de er blevet plomberet ved indkøb i foregående lufthavne, blive konfiskeret. Derfor anbefaler vi, at man venter med toldfrie indkøb til den sidste lufthavn inden ankomstlufthavnen. Medicin & vaccinationer Der er ingen krav om vaccinationer, når rejsen går til Canada. Vi gør opmærksom på, at vaccinationer altid bør drøftes med egen læge. Det er en god idé at informere rejselederen om specielle sygdomme en information, som naturligvis bliver behandlet fortroligt. Tager du livsvigtig medicin, anbefaler vi, at du medbringer en beskrivelse af indholdet på engelsk, denne kan fås hos egen læge eller på apoteket. Husk at pakke medicinen i håndbagagen. Rejseforsikring Det er vigtigt at tegne en rejseforsikring, der f.eks. dækker omkostninger ved sygdomsbehandling og hjemtransport og i forbindelse med stjålne og ødelagte ejendele, da Risskov Travel Partner ikke påtager sig noget ansvar i den forbindelse. Vi samarbejder med Europæiske ERV, fordi dækningen på deres produkter hører til markedets bedste. Kontakt vores rejsekonsulenter de kan rådgive dig, så du får en forsikring, der passer til dit behov. Vær opmærksom på, at der kan være særlige betingelser for personer over 70 år. Det anbefales at medbringe en kopi af pas, vaccinationskort og forsikringspapirer, evt både i papirform og tilgængeligt på telefonen. 7\n8 Valuta & kreditkort Valutaen er canadiske dollars (CA$), og det anbefales altid at have kontanter på sig på rejsen bl.a. af hensyn til drikkepengesystemet. Overalt er det muligt at benytte internationale kreditkort, og der er hæveautomater mange steder. Ved betaling med kreditkort kan man kun hæve det beløb, som svarer til det, varen koster. Du skal være opmærksom på, at der kan være en begrænsning på, hvor meget der må hæves på kreditkortet dette afhænger dog af den enkelte bank og det enkelte kreditkort. Få evt. yderligere information i din bank. Det er en god idé at medbringe mere end ét kreditkort. På den måde er du på den sikre side, hvis der skulle opstå problemer med det ene kort. Husk de nødvendige telefonnumre, hvis du får brug for at spærre dit kreditkort. Lokale forhold Tidsforskel Canada har seks tidszoner. Eksempelvis er østkysten 5-6 timer bagud i forhold til dansk tid og vestkysten 8-9 timer bagud i forhold til dansk tid. Transport i Canada Vi lægger vægt på, at busserne har en god standard, og de har naturligvis aircondition. Bemærk at der er begrænset plads til håndbagage på busrejsen. Håndbagagen skal kunne stå under sædet, da hattehylden er forbeholdt overtøj og anden beklædning. Drikkepenge Det er almindeligt at give drikkepenge i Canada. Lønningerne i servicebranchen er generelt meget lave, så for mange af dem, der arbejder i servicebranchen, er det en del af lønnen, og derfor er det vigtigt, at man er opmærksom på denne canadiske skik. På restauranter lægger man typisk % oveni regningen (inden salgsskatten lægges til). Taxachauffører forventer også drikkepenge, og % oveni prisen er passende, og stuepigerne på hotellerne sætter også pris på drikkepenge (1$ pr nat pr. rejsedeltager). På rundrejsen vil der være tale om drikkepenge til buschauffører, lokalguider og hotelpersonale. Det beløber sig ca. til 75$ pr. rejsedeltager, men det er naturligvis helt op til den enkelte, hvor meget man ønsker at give. Af denne grund, har vi derfor ikke inkluderet drikkepenge i rejsens pris. Sikkerhed Canada er et land med lav kriminalitet, men alligevel anbefales det at udvise forsigtighed, hvor der er mange mennesker samlet, f.eks. i lufthavne. Hav gerne vigtige dokumenter og kontanter tæt på kroppen. Elektricitet Husk opladeren til f.eks. kamera og mobiltelefon. Flade amerikanske stik bruges overalt, og det er nødvendigt at medbringe en adapter. En adapter kan købes i elforretninger, hos isenkræmmere og i lufthavnen. Canada bruger 110/120 volt, og kan udstyr ikke omstilles fra vores 220 volt, arbejder det kun på halv kraft, og opladning tager derfor længere tid. Mobiltelefon & Internet Det er dyrt at ringe til Danmark fra hoteller i Canada, og det kan også blive en dyr fornøjelse at bruge sin mobiltelefon. Har du brug for at tale meget i telefon på rejsen, så køb et taletidskort Canada eller benyt internet-telefoni. Tast inden telefonnummeret, hvis du skal ringe hjem til Danmark. Der er adgang til internettet på mange hoteller, og internetcafeer er udbredt. Mad & drikke Drikkevandet i Canada er blandt det bedste i verden. Nationaldrikken er øl, og der findes et væld af lokale bryggerier der brygger velsmagende øl. Man kan altid finde øl fra de to store bryggerier Molson og Labatt. Der dyrkes glimrende vine i Canada, f.eks. i Okanagan Valley i British Columbia og på Niagara Peninsula i Ontario. De to områder tegner sig for 80 % af landets vinproduktion. Canadas multi-etniske befolkningssammensætning afspejler sig i landets madkultur, og man kan stort set komme helt verden rundt rent kulinarisk. Men hvad der er på menukortet, er også bestemt af, hvor i landet man befinder sig. Ved kysterne er det f.eks. retter med helleflynder, laks, torsk, kæmperejser og hummer, og i præriestaterne er det saftige bøffer. 8 Rygning Flere og flere offentlige områder i Canada bliver røgfrie. Rygeforbuddene er forskellige fra provins til provins, og rejselederen vil naturligvis sørge for, at deltagerne bliver informeret. Er du i tvivl, om du må ryge, så lad være, hvis du vil undgå en bøde.\n9 Lokal skat Vær opmærksom på, at priserne i Canada næsten altid er uden lokal moms (Sales Tax). Beløbet varierer fra provins til provins, men du skal regne med, at der lægges 5 15 % til det beløb, der står på prisskiltet eller menukortet. Gode råd Generelt Ved evt. bagageforsinkelse er det en fordel at have de vigtigste ting ved hånden. F.eks medicin, kontaktlinsevæske, tandbørste og et ekstra sæt tøj pakkes gerne i håndbagagen. Da vi befinder os i bjergene en del af tiden, har man, især om morgenen, brug for en varm trøje og en let jakke. Det er ikke ualmindeligt, at der i juli måned er 7 grader om morgenen og grader over middag. Det kan anbefales at købe myggespray i Canada, da det er mere effektivt end det danske. Fakta om Canada Statsform: Konstitutionelt monarki. Forbundsstat bestående af 10 provinser og 3 territorier Hovedstad: Ottawa med ca indbyggere Største by Toronto med 2.6 mio. indbyggere Befolkning: 34,6 mio. indbyggere Sprog: Engelsk og fransk Areal: km2 Nationaldag: 1. juli Højeste bjerg: Mount Logan i Yukon (6.050 m) Længste flod: Mackenzie River (1.738 km) Første nationalpark: Banff National Park 1885 Verdens længste grænse: km mellem Canada og USA Mål, vægt & temperatur: Canada bruger metersystemet. Temperaturen måles i Celsius. 9\nWaterfalls, Rockies & Bears 18 dage\nWaterfalls, Rockies & Bears 18 dage Et rejseforslag med oplevelser i både det østlige og det vestlige Canada. I øst koncentrerer det sig om Toronto, der er Canadas største by, og Niagara Falls, der iscenesætter\n5-dages storbyferie i New York 5-dages storbyferie\n5-dages storbyferie i New York 5-dages storbyferie Tilbud på 5-dages storbyferie i New York kun kr. 5.365 pr. person v. 2 personer inkl. fly og hotel Oplev en af verdens mest spændende storbyer, New York,\nSådan kan du opleve Hawaii\nSådan kan du opleve Hawaii Her får du forslag til pakker, der kan kombineres, forlænges eller på anden måde tilpasses netop dine ønsker. Vil du kombinere to eller flere øer, sørger vi naturligvis for fly\nEastern Triangle 8-dages rundrejse\nEastern Triangle 8-dages rundrejse En rejse til New York og Washington to vidt forskellige amerikanske storbyer Den ene er med sine 8,3 mio. indbyggere den største by i USA. Den anden er USA s hovedstad.\nFamilieferie i Florida 14-dages kør-selv-ferie\nFamilieferie i Florida 14-dages kør-selv-ferie Florida er for hele familien. The Sunshine State, som den kaldes, er kendt for sit solrige klima året rundt, og oplevelserne her ligger som perler på en snor.\nNewyorkernes by 8-dages rundrejse\nNewyorkernes by 8-dages rundrejse Tag med på rejse til New York og oplev byen som newyorkerne i selskab med en amerikaner med danske rødder. Rejseleder Remo Arvid Madsen taler dansk og har specialiseret\nGolfpakker. Ekstra gratis oplevelser inkl. i golfpakken\nGolfpakker Vi har gjort det nemt for dig og tilbyder en golfpakke, hvor du bor syv nætter i et lækkert golfhus ved Lakeside Golf & Country Club, der ligger i Inverness ca. en times kørsel nordvest for


Holiday home Krnica bb IV i Krnica til Bedste Pris-garanti | Agoda.com\nSe alle 90 ejendomme i Krnica.\nHoliday home Krnica bb IVHusKrnica, Krnica, Kroatien - Se på kortHoliday home Krnica bb IVSe flere billederSwimmingpoolSe flere billederSe alle 43 billeder\nMere om Holiday home Krnica bb IV\nHoliday home Krnica bb IV er indrettet til både ferie- og forretningsrejsende og ligger idéelt i Krnica; én af byens mest populære beliggenheder. Herfra har gæster glæde af nem adgang til alt, hvad denne livlige by kan tilbyde. Med sin praktiske beliggenhed tilbyder dette hotel nem adgang til byens vigtigste seværdigheder. Holiday home Krnica bb IV tilbyder fremragende service og et bredt udvalg af bekvemmeligheder og forpligter sig til at sikre sine gæster et så behageligt ophold som muligt. Gæsterne på dette hotel har glæde af værdiboks på stedet. Alle hotellets værelser er indrettede med betænksomme bekvemmeligheder som garanti for uforlignelig komfort. Desuden sikrer hotellets væld af fritidstilbud, at du har rigeligt at foretage dig under dit ophold. Uanset hvilket formål du har med din rejse til Krnica, så er Holiday home Krnica bb IV det perfekte sted til en spændende rejse.


Derfor tabte CSC stor kontrakt: For dyr og for dårlig - Computerworld\nVaren var både for dyr og for dårlig, lyder det fra forsikringskoncernen Tryg som forklaring på, hvorfor man har droppet CSC som it-leverandør.\n17. december 2013 kl. 11.59\nCSC var allerede bagud på point, da forsikringskoncernen Tryg i sommer sendte sin it-driftsaftale i udbud. Tryg var nemlig ikke voldsomt imponeret over CSC's evne til at drifte Trygs it-systemer.\n"Der har været områder, vi ikke har været tilfredse med," skriver Trygs CIO, Esben Opedal, i en mail til Computerworld.\nHan fortæller desuden, at Tryg valgte at sende driftsaftalen i udbud med en lang ønskeseddel til sin fremtidige it-leverandør.\n"Vi er i markedet, fordi vores krav til stabilitet stiger, fordi vi i stigende grad blandt andet ønsker at kunne tilbyde selvbetjening til vores for kunder. En ny aftale er tidssvarende, fordi den er justeret til Trygs behov og volumer i de næste fire til seks år, hvor vi sætter øget fokus på automatisering af processer, digitalisering og selvbetjening," siger Esben Opedal.\nUdbuddet endte, som Computerworld kunne fortælle i går, med, at Tryg valgte at droppe sit mere end ti år lange samarbejde med CSC til fordel for en aftale med indiske TCS (Tata Consultancy Services). Den nye aftale er ifølge Esben Opedal både billigere og bedre end den eksisterende aftale med CSC.\nAlle de tilbud, som Tryg fik - også fra CSC - var i øvrigt bedre og billigere end den eksisterende CSC-aftale.\n"Den nye aftale er på gode markedsmæssige vilkår og er bedre tilpasset Trygs behov. Dermed er den nye aftale mere tidssvarende og bedre økonomisk for Tryg end den tidligere aftale. Flere leverandører, også CSC, deltog i udbuddet, og alle var i stand til at levere bedre betingelser end vores tidligere aftale," siger Esben Opedal.\nHan afviser i øvrigt, at fravalget af CSC hænger sammen med den langvarige konflikt mellem CSC og fagforbundet Prosa tilbage i 2011.\nHeller ikke den amerikanske whistleblower Edward Snowden afsløring af amerikanske myndigheders overvågning af data fra en række it-udbydere som eksempelvis CSC har haft betydning for beslutningen om at droppe CSC, siger Esben Opedal.\nCSC mister igen stor dansk kunde


Landsbypris: Pilen peger på Feldballe - Region Midtjylland\nDu er her: Om os Aktuelt News 2016 Februar Landsbypris: Pilen peger på Feldballe\nLandsbypris: Pilen peger på Feldballe\nEn stabil befolkningsfremgang og fokus på bæredygtig omstilling har bragt Feldballe i forreste række som modtager af Region Midtjyllands Landsbypris 2016. Regionsrådet tager endelig stilling 24. februar.\nHvor langt kan 438 mennesker nå, hvis de sætter sig for at redde deres landsby fra skolelukning, faldefærdige huse, dødt ingenmandsland og almindeligt mismod?\nRet langt, må man sige.\nDe gjorde det i Feldballe i Syddjurs Kommune. Og i dag kan den lille landsby fremvise en lang liste af succeser. En liste, der nu har fået Region Midtjyllands udvalg for regional udvikling til at anbefale Feldballe som modtager af regionens landsbypris. Foran de andre 10 kandidater.\n- Borgerne i Feldballe har udvist en enestående evne til at samarbejde – både med hinanden og med omgivelserne – hvad enten det er deres kommune, deres nabolandsby eller virksomhederne i området, siger Poul Erik Christensen, formand for regionsrådets udvalg for regional udvikling.\n- De har forstået at inkludere alle i byen, eksempelvis de unge fra det kommunale tilbud Ungehuset og de eksperimenterende selvbyggere på Friland. Og så har de udnyttet de kvaliteter, som deres lokalområde er "født med". Nu har de opnået et samfund, som er attraktivt og tiltrækker nye borgere, og det skal da fremhæves så de også kan inspirere andre, siger Poul Erik Christensen.\nNyt og bæredygtigt\nI Feldballe har de fået 14 procent flere indbyggere de seneste fem år.\nDe har overtaget driften af idrætshallen og forvandlet hele anlægget omkring den, blandt andet med en skaterbane.\nDe har åbnet friskole, da folkeskolen lukkede, og de er ved at anlægge en park med spiselige afgrøder og græssende får.\nDe har revet to grimme bygninger ned, de samarbejder med nabolandbyen Tåstrup, og de er i gang med et bæredygtigt byggeri, der skal rumme restaurant og café.\nOg så kan den lokale andelsforening Friland tiltrække i hundredevis af mennesker udefra med sine grønne arrangementer og eksempler på anderledes byggeri.\nOg Feldballe har fremtiden for sig, for borgerne er yngre end i mange andre små samfund. Ifølge Syddjurs Kommunes opgørelse er gennemsnitsalderen på indbyggerne i Feldballe 37 år.\nTil sammenligning fastslår en rapport fra Center for Landdistriktsforskning (2015), at befolkningen i Danmark som helhed har en gennemsnitsalder på 41 år, mens borgerne i yderkommuner i snit er 46 år gamle.\nRegion Midtjyllands landsbypris blev stiftet i 2009 og skal nu uddeles for 8. gang. Regionsrådet for Region Midtjylland udpeger den endelige prismodtager på sit møde 24. februar, og selve overrækkelsen af prisen og de ledsagende 150.000 kroner foregår i løbet af foråret.\nI år har kommunerne og LAG'erne (Lokale Aktionsgrupper) indstillet 11 kandidater, der foruden Feldballe er Barrit, Feldborg, Gjerrild, Gudum, Kjeldbjerg, Lyne, Nr. Søby, Thorsminde, Tørring og Uggelhuse.\nDe tidligere modtagere er (i kronologisk rækkefølge) Idom-Råsted i Holstebro Kommune, Spjald i Ringkøbing-Skjern Kommune, Endelave By i Horsens Kommune, Rødding i Skive Kommune, Nørager i Norddjurs Kommune, Ølstrup i Ringkøbing-Skjern Kommune samt Glyngøre i Skive Kommune.\nFor at komme i betragtning til Landsbyprisen skal landsbyen eller gruppen af landsbyer højst have 2.000 indbyggere. Derudover skal kandidaterne kunne vise fremgang eller et bremset fald i antal indbyggere og have gennemført eller igangsat større projekter og initiativer, der viser nye veje.\nDeres udvikling kan ofte tilskrives en planlagt udviklingsindsats, et stærkt engagement og samarbejde mellem borgerne samt en stor frivillig indsats og ofte også private pengebidrag.\nBilledtekst: Frilandsmessen trækker hvert år mindst 1.000 gæster, som kommer fra hele landet for at lære om bæredygtigt byggeri, klima og alternative fællesskaber.\n• Poul Erik Christensen, formand for regionsrådets rådgivende udvalg for regional udvikling, Telefon: 2496 9630\n• Karsten Bækgaard, kontorchef, Regional Udvikling, Region Midtjylland, Telefon: 7841 1702


Krisen i Sahel - Land for land | WFP World Food Programme\nKrisen i Sahel - Land for land\nUdgivet på 18 april 2012\nSult breder sig over hele Sahel-regionen, et massivt område som strækker sig på tværs af otte lande fra Chad i øst til Senegal i vest. Her er en gennemgang af situationen land for land og et indblik i hvad WFP gør for at hjælpe de mennesker som bor i regionen.\nSituationen: Selv før krisen var forekomsten af underernæring høj i Niger – i forhold til Global Acute Malnutritionen raten, var den sidste år på 20 procent blandt børn under to år. Uregelmæssig nedbør og pestinfektioner, har reduceret udbyttet af høsten i områderne i midten af landet og i vest, hvilket blandt andet har betydet et underskud på mere end 500,000 tons korn. I forhold til de sidste fem år, er priserne på korn steget mere end normalt. .\nHvad gør WFP: WFP har lanceret en nødhjælpsindsats, for at kunne yde støtte til 3.3 millioner mennesker. Nødhjælpen har specielt fokus på børn under to år. Ca. 35 procent af de mennesker som bliver assisteret, vil modtage penge. Over 600,000 mennesker har allerede modtaget støtte igennem programmerne Food-for –Assets og Cash-for-Work.\nSituationen: Uregelmæssig regn har reduceret græsningsarealerne til kreaturerne og ødelagt afgrøder. Høje fødevarepriser har også påvirketsituationen. Ca. 25 procent af husholdningerne er fødevareusikre (ca. 700,000 mennesker). De østlige og sydlige regioner i landet, er hårdest ramte af krisen. Allerede i 2011 var udbyttet af høsten 34 procent under det normale gennemsnit over fem år.\nHvad gør WFP: WFP’s nødhjælpsindsatser har til sigte, at yde støtte til 510,000 mennesker ved hjælp af en række programmer, heriblandt pengeoverførelse. Programmet Food-for-Assets og distribuering af specielle fødevarer, som er sammensat med henblik på at kunne bekæmpe underernæring, vil være en del af støtten. Ydermere er en indsats, som har til sigte at støtte mere end 30,000 flygtninge fra Mali under vejs.\nSituationen: Den del af landet som ligger i Sahel-regionen lider under indtørrede græsningsarealer på grund af for lidt og for sene nedbør. Kornproduktionen faldt i 2011 med 50 procent, sammenlignet med 2010. Over en million mennesker liver i alvorlig fødevareusikkerhed og mere en 2,5 millioner lever i risiko herfor. Chad er afsidesliggende og en indlandsstat, og der er derfor logistiske udfordringer i forhold til fødevaredistributioner.\nHvad gør WFP: WFP’s hovedoperation, som er på vej i denne måned, har til sigte at assistere 1,5 millioner mennesker. Dette inkluderer fødevarerationer til alle børn under to år og mødre med spædbørn. Food for Assets vil blive anvendt i syv prioriterede regioner af Sahel-regionen. Udover dette vil 200,000 skolebørn modtage skolemåltider i 2012.\nSituationen: Regnen er faldet sent og dette har ført til en dårlig høst. Myndighederne estimerer, at udbyttet af høsten vil være 25 procent mindre end i fjord og samtidig er prisen på durum og hirse meget høj. Det estimeres, at 1,7 millioner mennesker er i risiko for at sulte. Situationen bliver yderligere kompliceret af, at der er konflikter i den nordlige del af landet. Omkring 200,000 mennesker er flygtet fra konfliktområderne, hvoraf nogen er flygtet ind i nabolandene.\nHvad gør WFP: WFP følger løbende situationen i Mali og specielt de nordlige områder af landet, hvor WFP’s aktiviteter på nuværende tidspunkt er blevet afbrudt. Så snart aktiviteterne genoptages, vil WFP kontakte partnere for hurtigt at kunne levere assistance. WFP håber på at implementere en nødhjælpsindsats med mål om at støtte 1,2 millioner mennesker i 2012.\nSituationen: Fejl på afgrøder er blevet observeret i 40 procent af landet og yderligere er der en 16 procents nedgang i kornproduktionen, i forhold til sidste år. Fødevarepriserne er høje og det estimeres, at op til 1,7 millioner mennesker er i risiko for at sulte. Myndighederne har erkendt der er krise, og har bedt om national og international støtte.\nHvad gør WFP: WFP planlægger, at nå ud med assistance til 870,000 mennesker. WFP vil yde fødevareassistance til familier i en fire måneds periode (juli-oktober 2012), som er den magre sæson. For at forebygge underernæring, vil WFP de næste 6 måneder bidrage med specielt sammensatte fødevarer til børn under to år.\nSituationen: Det estimeres, at en million mennesker er i risiko for at sulte i Senegal. I de områder som er værst ramt, er husholdninger begyndt at reducere deres måltider til ét om dagen, samt at sælge deres kreatur. Samtidig med den dårlige høst er fødevarepriserne steget og den magre sæson begyndte tidligt i år.\nHvad gør WFP: WFP er allerede nåede ud til omring 350,000 mennesker med deres eksisterende fødevareprogrammer og planlægger at nå ud til i alt 850,000 mennesker i de kommende måneder. WFP deler på nuværende tidspunkt skolemåltider ud til 2,900 børn i børnehave og folkeskolealderen, hvilket er en stor hjælp til familier i den magre sæson.\nSituationen: I de nordlige regioner af landet var kornproduktionen lavere end sidste år. Men i år er der et underskud på 119,500 tons mad. Ifølge Global Acute Malnutrition’s rater er over 10 procent af befolkningen alvorligt udsatte. Situationen vil forværres i den magre sæson, hvis ikke der iværksættes tiltag.\nHvad gør WFP: WFP er ved at forberede en nødhjælpsindsats, som har til sigte at assistere 300,000 mennesker. Indsatsen er planlagt at starte i slutningen af april. Aktiviteterne kommer til at inkludere fødevareassistance til de mennesker som er mest udsatte, samtidig med at distribution af næringsrigt mad til mødre og børn, kvinder og gravide, vil være i fokus.\nSituationen: Myndighederne i Gambia har efterspurgt international assistance, for at afhjælpe de svigtende afgrøder og stigende fødevarepriser. Generelt er fødevareproduktionen estimeret til at falde med 62 procent sammenlignet med 2010, og med 50 procent set i forhold til gennemsnittet over 5 år. Ca. 600,000 mennesker er sårbare overfor situationen.\nHvad gør WFP: WFP samarbejder med myndighederne og det humanitære samfund, for at kunne forberede en nødhjælpsplan, som skal nå ud til 240,000 modtagere. WFP vil hjælpe de familier i udkantsområderne, som har behov for assistance, med ris, bønner, næringsberigede kiks og madolie.


⇒ Køb Haveblomster på nettet – Klik for at se udvalget\nPlantetorvet.dk er nu iblandt de bedste internet foretagender med planter og blomster. Webbutikkens sortiment indeholder omkring 15000 produkter fra forskellige producenter. Forretningens Trustpilot-bedømmelse på 8,9 af 10 demonstrerer stærk kundeloyalitet. Ratingen er baseret på 6440 evalueringer, hvoraf 4860 af dem giver topkarakter. På Facebook er 17187 brugere tilhængere af Plantetorvet.dk, og her har firmaet modtaget 1288 evalueringer med en middel vurdering på 4,45 af 5, hvilket ligeledes er meget imponerende.\nBlomsterverden.dk er aktuelt en af de mest benyttede internet virksomheder med planter og blomster. Deres sortiment spænder over mere end 2000 produkter fra en række mærker. Forhandlerens Trustpilot-score på 9,7 af 10 indikerer god kundetilfredshed. Scoren er baseret på 2413 vurderinger, hvoraf 2189 af disse er 5-stjernede. På Facebook er 2866 mennesker tilhængere af Blomsterverden.dk, og herpå har forhandleren modtaget 21 evalueringer med en middel vurdering på 4,3 af 5, hvilket ligeledes er temmelig flot.\nPlantorama.dk er pt. en af de førende e-forhandlere med planter og blomster. Netbutikkens sortiment spænder over mere end 10000 produkter fra diverse producenter. Butikkens Trustpilot-score på 8 ud af 10 vidner om stærk tilfredshed hos kunderne. Ratingen er baseret på 1468 anmeldelser, hvoraf 1019 af disse er 5-stjernede. På Facebook er 74484 mennesker fans af Plantorama.dk, og herpå har firmaet modtaget 293 vurderinger med en middel bedømmelse på 4 ud af 5, som også er utrolig flot.\nPlanteshop.dk er i dag imellem de største internet shops i Danmark med planter og blomster. Forhandlerens sortiment indeholder omtrent 150000 varer fra flere producenter. Forretningens Trustpilot-bedømmelse på 8,9 af 10 tilkendegiver utrolig tilfredshed hos kunderne. Tallet er baseret på 6440 anmeldelser, hvoraf 4860 af dem er 5-stjernede. På Facebook er 17187 brugere fans af Planteshop.dk, og her har webshoppen modtaget 1288 vurderinger med en gennemsnitlig score på 4,45 af 5, hvilket tillige er utrolig overlegent.\nHaveHandel.dk er i dag imellem de førende e-handler der sælger planter og blomster. Webshoppens udvalg udgøres af på den anden side af 1000 produkter fra en række producenter. Firmaets Trustpilot-vurdering på 8,2 af 10 viser utrolig tilfredshed hos kunderne. Ratingen er baseret på 20 anmeldelser, hvoraf 17 af dem er 5-stjernede. På Facebook er 686 brugere fans af HaveHandel.dk, og her har de modtaget 4 bedømmelser med en gennemsnitlig vurdering på 4,1 ud af 5, hvilket ligeså er ultra flot.\nEn del internet selskaber tilbyder på nuværende tidspunkt mange forskellige former for levering. En af de mest moderne er lige nu afhentningssteder, fordi du så nemt kan hente bestillingen når det passer dig. Fragtmuligheden er jo super let gængelig, og mange gange desuden den mest betalelige type af levering.\nDu kan tillige prøve at få ordren bragt hjem til dig eller ud til dit arbejdes adresse. Løsningen er gennemsnitligt en kende mere omkostningsfuld, men tillige temmelig gnidningsløs. Den mest betalelige leveringsmanér af haveblomster er utvivlsomt selv at hente pakken, men det forudsætter at du befinder dig med kort afstand til haveblomster webbutikkens arbejdslager.\nAntal dages levering kan i nogle tilfælde være ekstremt udslagsgivende i tilfælde af at man har brug for din pakke fluks, så i det øjemed er det ret så klogt at man checker den anslåede leveringsdato ved den relevante vare.\nStørstedelen af haveblomster online selskaber tilsiger 1 hverdags levering på deres bedst sælgende varer, men det tager udgangspunkt i at bestillingen køres igennem forud for et angivent klokkeslæt, med det formål at de med sikkerhed kan nå at få haveblomster afsted forinden pakkepersonalet har fri.\nEnkelte e-shops i Danmark sikrer portofri fragt, men i mange tilfælde er det under forudsætning af at du bestiller for et bestemt beløb. Som alternativ bør du tage den mest prisbevidste leveringsmetode, som i mange tilfælde – uanset om man befinder sig tæt på Silkeborg, Thisted eller Struer – vil blive at få dem til at levere varerne til et afhentningssted.\nDet er ultra gnidningsløst for almindelige dødelige at søge information om priser på haveblomster hos diverse internet firmaer i Danmark, og for det har langt de fleste online forhandlere fundet det nødvendigt at stampe salgsværdien på mange af deres produkter – til juniorer, og desuden også til damer og herrer – betydeligt, og endda nogle gange sikre levering uden beregning.\nDet kan alligevel vise sig udbytterigt at prøve forskellige internet handler efter haveblomster rabatkoder før du handler, sådan at du ikke er i tvivl om at modtage den mindst kostelige pris.\nMan må alligevel ikke glemme, at når en netshop markedsfører haveblomster til en pris der anses for helt ekstremt letkøbt, så er det for det meste være et fingerpeg om en falsk internet butik. Shopping med kort er i hvert fald omsluttet af en orden, der støtter folk imod falske online selskaber.\nGenerelt går vi ind for køb med gængse betalingskort eller MobilePay. Som alternativ bør du vælge et afdragstilbud fra f.eks. ViaBill, hvis du gerne vil afdrage omkostningerne ude i fremtiden.\nInden nogen shopper haveblomster hos en e-forretning bør man de facto bese netshoppens forretningsaftale, det er dog i mange tilfælde ikke specielt ophidsende.\nEn nem løsning kunne derfor være at kontrollere om online forhandleren er e-mærke tilsluttet, siden det almindeligvis er en tryghed om at online forhandleren efterfølger de danske retningslinjer, foruden at internet butikken hyppigt ses til af sagkyndige der har indsigt i reglerne. Desuden tilbydes du anledning til at få assistance, såfremt du møder problemstillinger i forbindelse med din ordre.\nYderligere kan det være til hjælp at du er hensynstagende til de mest essentielle regler der kan spille ind i forbindelse med ordren, som fx hvilken returrettighed på haveblomster online butikken tilbyder. I den forbindelse er det ydermere vigtigt, at man til enhver tid beholder sin kvitteringsmail, så man senere vil kunne dokumentere købet, uanset om du skal shoppe til en voksen eller et barn.\nTrustpilot tilbyder dig en række relevante løsninger til at eftergå en stor gruppe tidligere konsumenters evalueringer og af den grund anbefales det, at du besigtiger e-handlens haveblomster bedømmelser inden du bestiller.\nFacebook bringer dig lignende super udmærkede metoder til at få et kig ind i online butikkens popularitet. I øvrigt møder vi endda internet forhandlere hvor folk kan tilkendegive en evaluering af virksomhedens service, hvilket ydermere må anvendes til at vurdere kundetilfredsheden.\nDette website finansieres af annoncer. Vi har et tæt samarbejde med en masse online shops i Danmark og markedsfører butikkernes tilbud, og får betaling under forudsætning af at en bruger fra vores website fuldfører et køb.\nVejledning om haveblomster og internet shops opretholdes jævnligt, men det er umuligt for os at give garantier imod rettelser der er lavet siden vi senest opdaterede hjemmesidens informationer.


Paperback Castles: Tema-tirsdag #53: Retten til at læse hvad man vil (og om umuligheden af 'litterær kvalitet')\nTema-tirsdag #53: Retten til at læse hvad man vil (og om umuligheden af 'litterær kvalitet')\nJeg har været lidt bekymret for at skrive det her indlæg. Det er hverken skrevet som en anklage eller som fingerpegen. Det er tværtimod en refleksion over en tendens, jeg har bemærket på det seneste, og som jeg gerne vil diskutere med jer. Og jeg håber, det kan lade sig gøre.\nDer findes mange litterære fordomme i verden, og en del af dem bor også hos mig. Jeg læser ikke krimier, jeg har aldrig rigtigt brudt mig om epic fantasy, og jeg kan ikke udstå Nicholas Sparks' bøger. Jeg er, ligesom resten af verden, skyldig i at bedømme bøger subjektivt og at holde stædigt fast i mine læseerfaringer. Jeg ved, hvad jeg kan lide, og jeg ved, hvor min læsemæssige tålmodighed slipper op. Men jeg ved også, at jeg ikke ved alt. Jeg ved, at læsning er en dybt personlig og dybt subjektiv form for fordybelse, og jeg ved, at min idé om, hvad der konstituerer en god bog, ikke nødvendigvis er alle andres.\nEfter et helt semesters diskussion af, hvad en god bog er, er jeg stadig ikke blevet klogere. Efter at have læst talrige forskeres desperate forsøg på begrebsliggørelse af litterær kvalitet, forbliver svaret stadig en banal erkendelse af, at der blot er tale om personlig smag. Som Terry Eagleton selv skriver: "Literature, in the sense of a set of works of assured and unalterable value, distinguished by certain shared inherent properties, does not exist.”\nI virkeligheden er dét, jeg anfægter her, i mine øjne, læsningens smukkeste kvalitet. Det at vi alle læser de samme ord, men ikke læser den samme mening. Det at vi alle befinder os mellem de samme sider, og dog kan være i hver sin verden. Det vi alle læser de samme beskrivelser, men danner vidt forskellige billeder. Læsningen magi befinder sig i det flernuancerede skær, som ordene kaster rundt om sig; den betydning de kan have, og de associationer de kan skabe. Der er ingen endegyldig sandhed der forklarer, hvordan en bog skal opfattes eller læses; og der findes heller intet endegyldigt guldstempel med ordene 'god litteratur'.\nIkke desto mindre er denne ældgamle og tilsyneladende simple diskussion dog blusset op på det seneste. Særligt i USA, hvor ungdomsbøgerne ('Young Adult') har opnået enorm popularitet blandt det voksne publikum. For en måned vakte Ruth Graham et enormt oprør blandt læserne af ungdomsbøgerne, da hun i sin artikel skrev: "Read whatever you want. But you should feel embarrassed when what you’re reading was written for children." Det mest interessante for mig er den tydelige modsigelse, der ligger i hendes formulering. For hvis man må læse, hvad man vil, hvad i alverden skal man så være flov over? Og hvem skal man være flov overfor? Hvem står man til ansvar for, når det angår ens fritidslæsning? Svaret er naturligvis simpelt: kun sig selv. Og hvis man har nydt et par timer tilbragt med en ungdomsbog (eller hvilken som helst bog), så har tiden vel ikke været spildt.\nProblemet med hele denne læsedebat, der raser i USA, er også den måde, de der er blevet ramt af debatten svarer på. Jeg har læst lange indlæg om retfærdiggørelsen af at læse ungdomsbøger og lange indlæg om, at litterære fordomme er nytteløse, fyldt med henkastede bemærkninger der er mindst ligeså fordomsfulde, som den artikel de svarer på. Diskussionen ændres hurtigt til mudderkastning, og i et forsvar af ens egen foretrukne læsegenre kritiseres en ny ofte i forbifarten. I mange tilfælde bliver det den diffuse genre kaldet klassikere. Klassikerne opstilles som modsætninger til den populære YA-genre, og de oplistes som kedelige. Og ligeså gør de mennesker, der læser dem.\nPå det seneste har jeg måtte sluge mange kameler. Jeg har set sætninger som: "Folk der læser klassikere, gør det kun, fordi de vil anerkendes", "Hvis man elsker Jane Austen er man prætentiøs", "Folk slår jo en ihjel, hvis man ikke kan lide Charlotte Brontë", og jeg har set dem blandet ind i indlæg, der handler om retten til at læse, hvad man vil. Det er paradoksalt, og det er mærkeligt. Og jeg bliver ramt gang på gang på gang. For jeg læser ikke Jane Austens romaner af prætentiøse årsager; jeg læser dem, fordi de oprigtigt har rørt mig. Fordi de oprigtigt har efterladt mig med en stormflod af tanker og følelser. Fordi de har været smukke læseoplevelser, og fordi jeg elsker dem. Og det bør ikke være noget, jeg skal forsvare eller mistænkeliggøres for.\nJeg er ikke af den mening, at alle skal elske Jane Austen. Snarere tværtimod finder jeg stor interesse i alle de spørgsmålstegn, der bliver stillet omkring hendes værker. Jeg nyder at diskutere, at reflektere, at vende tilbage til en spekulation om, hvordan sætninger er flertydige og bedrageriske. Ingen bøger bør være fritaget fra spørgsmålstegn og diskussion; men det bør en læsers kærlighedserklæring til en bog måske være. Jeg brød mig ikke synderligt om "Beautiful Creatures", men derfor er det mig ikke utænkeligt, at andre holder af den. Jeg kan godt udtale mig om bogen selv, men jeg kan ikke udtale mig om en andens forhold til bogen. For ingen bog bliver læst på den samme måde to gange; uanset hvor gammel, hvor udskældt, hvor solgt og hvor anerkendt, den end er. Litterær kvalitet som en objektiv målestok, eksisterer ikke.\nMin pointe er denne: det er farligt at generalisere bøger. Men det er langt, langt, langt farligere at generalisere de mennesker, der læser dem. Eller hvad synes I?\nNikoline 1. juli 2014 kl. 12.32\nÅh, hvor er det dog et velformuleret indlæg om en svær balancegang. Jeg er meget enig med dig; retten til at læse efter lyst er essentiel vigtig for at kunne nyde litteratur, hvad end det er YA eller Austen.\nRikke'M 2. juli 2014 kl. 22.10\nTak for dine ord - og for din enighed!\nMette / Bøgernes Univers 1. juli 2014 kl. 12.36\nKunne ikke være mere enig! Jeg har også flere gange læst indlæg i debatten med en undrende mine, fordi de der forsvarer én genre med, at man har ret til at læse det, man har lyst til i samme indlæg kritisere andre læsere for at læse klassikere. Det er så utrolig paradoksalt, og jeg forstår bare ikke, hvorfor man ikke kan respektere alles ret til at læse, hvad man har lyst til. Læsning er så utrolig subjektiv, og hvorfor skal man generalisere, når selv (anerkendte) forskere på det litterære felt ikke kan definere, hvad en god bog egentlig indebærer.\nRikke'M 2. juli 2014 kl. 22.40\nDer er et stort paradoks, og det ødelægger troværdigheden fuldstændig. Jeg undres gang på gang over den (meget umodne) form for mudderkast, der bliver igangsat.\nOg du har helt ret, det er jo netop den interessante baggrund for indlægget; for hvad er god litteratur? God litteratur eksisterer kun i kontekst og med subjektive motiver for øjnene.\nAnonym 1. juli 2014 kl. 12.51\nJeg skal ind imellem høre meget for, at jeg er 25 og kan lide YA. Og endnu værre, jeg elsker Twilight-bøgerne. Hold nu op hvor har jeg hørt meget lort for det. Jeg prøver virkelig ikke at dømme andre på det de læser (nogle gange er det svært at lade være. Jeg kan ikke helt lade være med at tænke, at alle der læser mandemagasinet M! er nogle playere. Men jeg prøver at lade være). Men ind imellem bliver jeg fanden galeme sur, når jeg siger at jeg synes Fifty Shades var okay og bliver mødt med fnys (seriøst? fnys?), hovedrysten og en halv times belæring om, hvorfor den bog er et litterært makværk og om jeg ikke bare skulle tage og læse noget ordentligt voksenlitteratur. Så lad dog være? Jeg kan ikke helt forstå det der had til hvad andre læser. Kan det ikke være lige meget hvad folk kan lide, bare de læser noget og oplever den fantastiske følelse af at leve sig ind i en bog?\nJeg er overhovedet ikke perfekt, men jeg prøver at lade være med at dømme folk på det de læser.\nRikke'M 2. juli 2014 kl. 22.43\nDet er sådan en skam, når man ikke kan få lov til at beholde sin bogglæde i fred. Ingen behøver jo have samme mening; og jeg hader, når diskussionen skifter perspektiv fra bøgerne til læserne selv. Jeg tager gladeligt en diskussion om Fifty Shades' sprogbrug op; men jeg kan da vitterligt ikke ændre ved, at bøgerne har solgt i massevis. Selvom mange vil påstå, at der ikke er nogen litterær kvalitet i Fifty Shades, så er der jo tydelig én: salget. Salget af bøgerne er en kvalitet i sig selv; for det betyder, at bøgerne har rørt noget i nogen. På trods af sprogbrug og hvad ved jeg.\nDommene kan virkelig være så hårde til tider, føler jeg.\nIrene 1. juli 2014 kl. 12.53\nJeg forstår godt, hvor Ruth vil hen med sin artikel, måden det gøres på er bare lidt dum. Men hun har ret i noget af det, hun siger, nemlig at klassikere giver noget, som andre bøger ikke altid gør. Her opstår så også problemet: for mig er læsning underholdning, og ikke noget, jeg ser som en direkte lærende aktivitet. Jeg vil oftest bare slappe af, når jeg læser. De gange, jeg gerne vil udfordres eller have noget at tænke over, så tager jeg fat på de bøger, jeg forventer, kan opfylde det behov - om det er klassikere, ya eller thriller. De to sidstnævnte kan jo for så vidt også sagtens høre under klassiker begrebet.\nVores formål med læsning er forskellig. Ruth vil altid gerne tænke og lære, mens jeg bare vil underholdes, hvis nu jeg skal sætte det lidt på spidsen.\nGitte W 1. juli 2014 kl. 13.06\nKlogt sagt, Irene! For der er jo virkelig også forskel på ens mål med læsningen, nemlig om man vil underholdes eller 'lære noget'. Og hvorfor skal det ene dog være bedre end det andet? Hvorfor skal man se ned på folk, der vil underholdes, og hvorfor skal man mene folk, der har interesse i at lære noget, er prætentiøse? Synes du siger det rigtig godt :)\nAnonym 1. juli 2014 kl. 13.38\nMeget enig med Irene. Jeg vil 99% af tiden bare gerne underholdes med en god historie. Jeg vil ikke have en livslektie eller lære noget som helst, jeg vil bare underholdes :P Og jeg vil heller ikke have hjertet flået ud og blive deprimeret, så En Flænge I Himlen kommer jeg aldrig til at læse.. Og så slemt er det vel heller ikke at ville underholdes :P\nRikke'M 2. juli 2014 kl. 22.50\nDer er helt sikkert forskellige kvaliteter i forskellige bøger, men som det også bliver nævnt nedenfor i kommentarerne, så er der også en anden fordom overfor klassikere på spil. Mange tror, at klassikere ikke kan underholde. Og det kan de altså.\nFor nylig læste jeg "The Monk" af Matthew Lewis, som er en mærkelig spændingsroman, hvor en munk bliver seksuelt tiltrukket af en kvinde, og myrder/snyder/tryller sin vej til hende. Bogen var underlig. Den var sær og uden mening; men åh hvor var den underholdende! Det var den ene skandale efter den anden, og jeg vil næsten vove at påstå, at dens 'lær-mig-noget-nyt-niveau' var ikke-eksisterende. Den var ganske enkelt bare pudsig, spøjs og mærkelig underholdning. For det kan klassikere også være.\nLigesom YA-romaner også kan lære en noget nyt. Desuden bør man nok heller ikke glemme, at mange klassikere rent faktisk ér YA-romaner (Little Women, I Capture the Castle, Lord of the Flies, The Catcher in the Rye for at nævne et par). Og på den måde er genre-opdelingen måske alt for skarp.\nMin pointe er, at jeg ikke tror, at klassikere kun er til for at udvide horisonter, hvorimod YA kun er til for at underholde. Klassikere var i sin tid samtidsromaner, der netop blev skrevet for at underholde.\nI sidste ende kommer det an på temperament. Og det er dér, jeg for alvor bliver uenig med Ruth Graham. For jeg synes ikke, man kan generalisere læseformål.\nIrene 3. juli 2014 kl. 12.00\nJeg siger jo heller ikke, at klassikere ikke kan underholde. Som jeg skrev, så er det sat på spidsen. Udfra det, Ruth skriver, så er det nu mit indtryk, at hun hele tiden vil have udvidet horisonten. Og jeg ved jo, hvorfor jeg selv læser; nemlig for at blive underholdt. YA kan være klassikere, klassikere kan være YA. Krimier kan være klassikere, klassikere kan være krimier. Osv.\nJeg kan kun tale for mig selv, men det er unægteligt noget meget forskelligt, jeg vil have ud af det, hvis jeg sætter mig og læser Jane Eyre end hvis jeg sætter mig og læser Divergent. Hvis jeg læser Divergent, så er det fordi, jeg vil underholdes nu. Jane Eyre, så er det fordi, jeg har masser af tid og overskud og gerne vil have en oplevelse. Tid og overskud, fordi det unægteligt er et andet sprog og det tager tid at vænne sig til. Det kan godt være det er en generalisering, men de vil altid være der, ligesom man også altid vil have en eller anden forventning til en given bog; positiv såvel som negativ. Jeg forventer, at jeg vil elske alle Dickens bøger, mens jeg forventer, at jeg vil kede mig med alle Jennifer L. Armentrouts bøger. Det betyder ikke, at det så forholder sig sådan, hvis jeg en dag beslutter mig for at læse alle disses værker, det er bare den idé jeg har om dem, inden jeg begynder. At formålene med forskellige genrer ikke er ens, betyder det jo ikke, at man ikke sagtens kan læse - og finde fornøjelse i - begge/alle.\nHar simpelthen skrevet den her kommentar om så mange gange, i et forsøg på at få det til at lyde fornuftigt og ikke som et surt opstød. Så jeg tænker, at du bare lige får en masse smileyer her, så du kan se, at sådan forholder det sig ikke: :):):):):)\nXenia 1. juli 2014 kl. 12.57\nJeg er så enig i de ting, du siger! Generalisering omkring bøger er virkelig ikke rart, og jeg kender følelsen, som du sidder med: At blive ramt, fordi folk udtaler sig om, hvilken slags menneske, man er, baseret på de(n) genre(r), man elsker at læse. Vi er alle forskellige, og det burde der virkelig være respekt omkring: Det er jo det, der er så fascinerende ved at være bogelsker: Alle de forskellige holdninger og meninger om de bøger, der er derude :D\nRikke'M 2. juli 2014 kl. 22.39\nPræcis! Det er fælt, at man ikke må samle en bog op uden at være en del af en generaliserende fordom. Der er jo ligeså mange læsere, som der er bøger.\nGitte W 1. juli 2014 kl. 13.01\nJeg holder jo på min ret til at have mine litterære fordomme - om litteraturen, vel at mærke! Jeg tør godt sige højt, at jeg mener, der ikke er så meget gods i krimier. Men derfra og til at sige, at folk der LÆSER krimier, er dumme, prøver jeg at holde mig fra. Folk må jo læse, hvad det passer dem.\nJeg lavede et indlæg om at 'dømme folk på coveret', og med det mente jeg blot, at jeg ikke kan lade være med at forestille mig ting om folk, når jeg ser dem med en bog. Jeg danner mig historier som at de f.eks. er på vej på arbejde efter at have skændtes med sin kæreste, og måske har de en syg mor, og nu prøver de at drømme sig lidt væk fra det hele ved at læse Fifty shades of grey. Eller at de er en person, der er tvunget til at læse en klassiker i toget på vej til skole, fordi den skal diskuteres på klassen, men i virkeligheden hader de den. Læsestof kan jo sige usigeligt meget om mennesker - ligeså kan tøj, tale, bolig. Men det er jo alt sammen kun forestillinger inde i mit eget hoved.\nDit indlæg er virkelig velskrevet, og får mig til at fundere over, i hvor høj grad jeg måske selv gør mig skyld i mudderkastning og fingerpeg. Måske gør jeg det mere, end jeg egentlig har til hensigt, og det er da værd at tænke over!\nRikke'M 2. juli 2014 kl. 23.11\nOg det er netop den retning, jeg synes diskussionen skal have. Ingen bør udtale, hvad andre bør skamme sig over at læse: men man kan sagtens udtale sig om en bog, man selv ikke brød sig om. Jeg synes, der er stor forskel på at diskutere bøger og på at diskutere læsere eller hele genrer. Især hvis man generaliserer, i stedet for at tale ud fra eget synspunkt.\nOg åh Gitte, den slags historie-komposition er så fin. Det er jo netop blot fantasi, og ikke fordomme. Og deri hviler hele forskellen :)\nStine Holt 1. juli 2014 kl. 13.04\nEt smukt og sagligt pletskud, Rikke. Som Mette også er inde på i sin kommentar, hersker der efterhånden en større og større mangel på helt almindelig pli og respekt for andres meninger og preferencer, især online. Ofte synes jeg at bemærke, at kritikken af netop tidsløse værker som eksempelvis Austen og Brontë som du selv nævner i indlægget, ikke har en saglig klangbund; ofte bærer kritikken præg af forudindtagede meninger efter læsning af et enkelt værk eller to. Og det synes jeg er forkert. Det er, for mig, det samme som at have læst en Stieg Larsson-roman og derefter udtale sig om og kritisere krimien som genre generelt lige fra Doyle til Läckberg. Igen en overfladisk og unødvendig kritik, som ikke har hold i noget som helst.\nMin mor har altid sagt: "Hvis du ikke har noget pænt at sige, så smil, nik og ti." Og det synes jeg hun har så evigt ret i. Og så bare lige for at slå klassiker-genren fast endnu en gang: Klassikere behøver ikke nødvendigvis at have støv på ryggen og være fyldt med damer, som dåner i tide og utide. Klassikere er bøger, som har "has a certain universal appeal. Great works of literature touch us to our very core beings -partly because they integrate themes that are understood by readers from a wide range of backgrounds and levels of experience. Themes of love, hate, death, life, and faith touch upon some of our most basic emotional responses." Altså - bøger der kan noget helt specielt, og som trandenscerer tid, sted, race og alder. Værker som Harry Potter, Life of Pi, Den Lille Prins, Macbeth, Ringenes Herre, Koranen, Bridget Jones' Dagbog, Beowulf - alle disse er klassikere inden for deres egne genrer. Så jeg synes, at definitionen 'klassiker' og den status som skældsord den efterhånden har fået er aldeles ufortjent og på grænsen til det absurde.\n"A classic is a book that has never finished saying what it has to say." - Italo Calvino.\nRikke'M 2. juli 2014 kl. 23.08\nDu er den bedste Stine. Og du ved jo, jeg altid er enig i alle dine kloge ord. Efter jeg læste din kommentar slog jeg mig selv lidt i hovedet for ikke at have inddraget de nye moderne klassikere i diskussionen; der er så mange nuancer i klassikerbegrebet, og det er så spændende at undersøge nærmere.\nOg du har i øvrigt helt ret. Jeg støder ofte på generaliseringer baseret på én enkelt læseoplevelse. Det er helt ok at sige, at en genre ikke tiltaler en, men det er ikke ok at sige, at man 'kaster op over folk der læser det' eller 'at man dømmer klassiker-læsere som værende prætentiøse'. Der bør være en distance mellem bog og læser, og et helt andet fokus på diskussionen for at den skal være meningsgivende.\nSkille 1. juli 2014 kl. 13.49\nJeg kan så meget sætte dig ind i min tankegang. Jeg gemmer da helt sikkert min bog mere ude i offentligheden, hvis jeg læser Divergent end hvis jeg læser Pride & Prejudice. Men hvis nogen spørger mig direkte, så stor jeg gerne ved, at jeg er vild med YA-litteratur og pladderromantiske kærlighedshistorier. Jeg bliver draget af alle de moderne historier - ikke fordi de er vanvittigt godt skrevet, men fordi de er underholdende. Jeg kan jo snildt sluge 400 sider YA på en enkelt dag, hvorimod jeg kan bruger ugevis på at nå igennem en enkelt 'klassiker'. Og nogle gange skal man altså bare ikke undervurdere lidt let skrevet underholdning uden de store dikkedarer. Samtidig så elsker jeg også, at sætte mig ned og læse en af de mange bøger, som har været berømte og elsket i hundredevis af år. Det er fantastisk, at vi har muligheden for at opleve præcis den samme historie, som satte verden på den anden ende for 100 år siden, og det skal der da være så absolut lige så meget plads til som alt det andet.\nOm man kigger på skrivestil, historie eller kulturelt indhold, så vil det for altid været et spørgsmål om personlig smag der afgør éns vurdering (:\nRikke'M 2. juli 2014 kl. 23.05\nLige præcis. Det er den personlige smag, der spiller ind. Og der skal være plads til alles.\nLouise | Det fiktive univers 1. juli 2014 kl. 13.58\nHvor er det godt skrevet, og hvor er jeg bare enig! Jeg opfatter det slet ikke som et angreb på nogen men som et oplæg til en saglig debat.\nJeg forstår heller ikke, hvorfor man har så travlt med, hvad andre læser, eller hvorfor man skulle føle sig flov over at læse en bestemt genre. Jeg læser selv mange forskellige genrer, og mit valg afhænger fuldstændig af, hvilket humør jeg er i. Om det er YA, klassikere, krimier, gys, fantasy eller noget helt andet er sådan set ligemeget. Så længe jeg er underholdt, kan folk vel være ligeglade :)\nJeg er ikke helt enig i - som nogle af jer skriver - at det at læse klassikere absolut er for at "lære noget". Jeg læser også klassikere for underholdningens skyld. For eksempel elsker jeg at læse Jane Austens dialoger og er meget underholdt af dem - men det kan selvfølgelig være, det er mig, der har dårlig humor :P\nRikke'M 2. juli 2014 kl. 22.54\nDet er jeg virkelig glad for at høre. Jeg var en smule hidsig og ivrig, da jeg skrev, og det er ikke altid muligt at holde den slags ude af teksten. Tak for din ros!\nDu fremfører i øvrigt en meget, meget, meget vigtig pointe. Det at klassikere ikke kan være fjollet underholdning, er måske en fordom i sig selv. For det første har jeg grinet meget over Austen (og Eliot!), og for det andet findes der klassikere, der er så fyldte med skandaler, at de næsten må være datidens form for Fifty Shades. Klassiker-genren er i sig selv ikke et garanti-stempel på kvalitet; og de kan være sjove ligesåvel som smukke.\nMaja 1. juli 2014 kl. 14.56\nJeg er enig, men jeg er gået lidt i en "mod-grøft" og er ærlig talt blevet jævn træt af mange af de danske bogbloggere der gang på gang fremhæver klassikerne og udelukkende giver rosende anmeldelser; for det er jo en klassiker.. Sådan havde jeg det lidt da i havde gang i det der Moby Dick read-a-long (som var en rigtigt god idé), hvor jeg så at der var virkelig mange der fandt bogen sindssygt kedelig og langtrukken, men så i anmeldelsen blev de små sporadiske gode ting fremhævet i sådan en høj grad, at jeg fik et indtryk af, at de egentlig synes det var en god bog - på trods af alle deres tidligere udtalelser. Og så savner jeg måske at man kan kalde en spade for en spade og sige sin ærlige mening OGSÅ selvom det er en klassiker - for hvem prøver man lige at nare? Giver det flere pluspoint når man finder en klassiker god, end hvis man ikke gør?\nJeg tror det er dér mit "problem" med klassikerne (og på sin vis også dem der læser dem) ligger. Jeg synes at der er tendens til over-ros og unuancerede anmeldelser.\nOg så synes jeg måske også det er en fejl, at sige at klassikerne er 'for at lære noget' og de andre genrer 'bare' er underholdning. I min bog er det en stramning og slet ikke med til, at afhjælpe fordommene omkring de forskellige slags bøger - for i dette tilfælde bliver klassikerne jo igen hevet op med devisen "hvis du rent faktisk vil have noget indhold så er det disse du skal læse". Jeg læser begge genrer og har op til flere gange fundet mange klassikere kedelige og intet-sigende, men på den anden side har jeg også lige læst Greven af Monte Cristo, som var utroligt spændende og underholdende, med vægt på det underholdende! Det er jo en klassiker, men jeg "lærte" ikke noget, men var derimod underholdt.\nRikke'M 2. juli 2014 kl. 23.25\nJeg må indrømme, jeg aldrig har bidt mærke i den problematik, som du fremhæver. Jeg læste mange, rigtig mange, negative anmeldelser af "Moby Dick" da den var færdiglæst, og så vidt jeg kan se, har jeg også selv skrevet i min anmeldelse: "Det var næsten ulideligt at læse side efter side om kategorisering af hvaler, brugen af hvalolie og den generelle livscyklus for hvaler. Jeg følte i højere og højere grad, at jeg læste et leksikon i stedet for en roman."\nJeg tror ikke, der er nogen, der tænker i pluspoint i forhold til klassikere. Jeg har læst mange kritiske anmeldelser af klassikere såvel som af alt muligt andet. Det kommer selvfølgelig også an på anmelderens skrivestil generelt, tænker jeg?\nDin sidste pointe, synes jeg er meget, meget, meget, meget vigtig. Som jeg også har skrevet ovenfor, så synes jeg, det er en fordom i sig selv at sige, at klassikere ikke kan være tom underholdning. For dét kan de. For nylig læste jeg en bog om voldtægt og mord og hvad-ved-jeg, og den var altså bare ren skandale-underholdning. For det kan klassikere også være, uden at de behøver at være noget som helst andet samtidig. Da mange af dem blev udgivet, var det jo netop dét, de var: simpel underholdning.\nJeg synes også sagtens, man kan 'lære noget' af YA, børnebøger, chick-lit og historisk fiktion. Det kommer jo helt an på bogen, og det synes jeg er vigtigt at fastholde. For mig at se, har alle genrer potentialet til at underholde og til at åbne nye horisonter; det kommer helt an på, hvilken bog man vælger, og hvilken læser man er.\n(I øvrigt hader jeg modsætningstænkningen. Mange klassikere er YA, mange klassikere er krimier, mange klassikere er børnebøger og nogle klassikere er endda tidlig chick-lit. Og derfor er det så utrolig farligt at genre-generalisere).\nMia // www.blogaboutmia.dk 1. juli 2014 kl. 15.36\nRigtig godt indlæg!! :-)\nRikke'M 2. juli 2014 kl. 22.51\nAnonym 1. juli 2014 kl. 16.56\nJeg var slet ikke klar over, at sådan en debat var blusset op, så jeg sætter stor pris på dit tirsdagstema! :)\nRuth Grahams udtalelse er simpelthen noget vrøvl! Man skal aldrig være flov over at læse noget, der bringer en glæde! Jeg har faktisk netop i går færdiggjort Neil Gaimans "Fortunately, the Milk", og det var en pudsig og rar fortælling, som fint kunne underholde mig, selvom jeg ikke nødvendigvis er målgruppen for bogen. Jeg læste den på min vej hjem i bussen og på trods af den skinnende forside, der udstråler alt andet end en seriøs voksenroman, så kunne jeg aldrig drømme om at gemme den væk, eller vente med at læse den til, jeg var kommet hjem.\nDu har så ganske ret i, at det er farligt at generalisere de mennesker, der er læsere af en bestemt genre. De prætentiøse typer, der bliver omtalt blandt nogle af de amerikanske læsere, findes sikkert rundt omkring, men at tro, at alle personer, der læser klassikere, er sådan, det er både plat og trist. Det er især trist, fordi de personer ikke har opdaget, at klassikere også kan være fornøjelseslæsning, og altså ikke kun er bøger, der indgår i et skolepensum!\nRikke'M 2. juli 2014 kl. 22.59\nDet er jeg glad for at høre! :) Tak!\nOg jeg er helt enig med dig. For hendes udtalelse gælder jo netop også børnebøger, og er der en genre, der står mit hjerte nær, så er det afgjort den. Jeg har også læst, nydt og elsket "Fortunately, the Milk" og jeg ville aldrig have været foruden. I øvrigt skammer jeg mig ikke et sekund over det, og det synes jeg slet ikke, at man bør.\nDu har fuldstændig ret; for nogen er der mere fornøjelse end støv at finde i klassikerne, og det tror jeg, kræver en stor indsats for at overbevise folk om. Al læsesmag er individuel, og der bør hverken stilles spørgsmålstegn ved en læsers oplevelse af en klassiker eller en børnebog i dén sammenhæng.\nKarin 1. juli 2014 kl. 19.18\nJeg er fuldstændig enig, men jeg kan også både nyde YA litteratur og store klassikkere som f.eks. Jane Austen. For mig er Jane Austen virkelig hyggelæsning, og jeg ser den ikke på nogen måde som en tung klassiker. Jeg synes også at en YA roman nogle gange kan være lige så tankevækkende som en klassiker. Det kommer helt an på om man vil kigge på de små detaljer eller de store emner, og som du selv siger; hvilke briller man har på når man læser bøgerne, og vi kan jo ikke på nogen måde havde de samme på, vi må bare indrømme vi er forskellige. Men det er svært...\nJeg er også skyldig i nogle gange, at blive en smule træt af at dansk litteratur kun skal være pænt, at det kun handler om incest og vold, og at der helst heller ikke må være noget plot, og at det skal fyldes med så mange sproglige krøller at man bliver helt rund-tosset. (Det synes jeg så er blevet bedre her de sidste par år vil jeg skynde mig at indskyde) Men årsagen til min fordom er at jeg savner at der ikke er mere dansk litteratur derude der er noget for mig. Hvorfor er dansk litteratur en stor forsamling af realisme? Hvor er fantasien? Det er vidst ved at være et sidespor det her, min pointe er at nogle gange tror jeg at man slår ned på de ting, fordi man ikke kan forstå at andre ikke er lige så vilde med det man selv elsker at læse. Men så burde man være bedre til at tale positivt om den litteratur man selv elsker, og holde op med at slå ned på det de andre læser.\nI virkeligheden er mine fordomme mod den danske litteratur en form for modvægt til dem der mener at litteratur ikke kan være bøger som f.eks. Twilight og Fifty Shades of Grey. Nej hvis man går op i sprogets finesser, så er det nok ikke en bog man skal samle op, men læsertallet siger bare meget om at sproget ikke betyder det samme for alle mennesker. Men lige præcis af den årsag kunne jeg ikke selv drømme om at slå personligt ned på andres læsevaner. Jeg nyder selv at læse varieret og jeg værdsætter faktisk kun at andre gør det samme. Super godt indlæg.\nRikke'M 2. juli 2014 kl. 23.04\nTusind tak for dine rosende ord. Det betyder alverden.\nOg jeg er enig med dig et langt stykke hen af vejen. Jeg nyder selv en bred variation af genrer, og nyder også en YA-bog i ny og næ, uden at skamme mig eller undres. Samtidig finder jeg også megen rendyrket underholdning i klassikerne, og synes på ingen måde, det gør mig hverken prætentiøs eller kedelig. Det er jo bøger, jeg oprigtigt nyder. Det er bøger, jeg elsker.\nSelvfølgelig har vi alle vores litterære fordomme - men for mig at se, er det i orden at have en mening om en bog, eller være tvivlsom overfor en genre: man skal bare ikke lade det gå ud over dem, der rent faktisk læser og nyder dem. Jeg er heller ikke meget for krimier, men salgstallene taler jo imod mig; krimierne har uden tvivl kvaliteter for mange, for der er mange, der læser dem. Og det skal jeg hverken pege fingre eller vende øjne af.\nPiskeriset 1. juli 2014 kl. 20.05\nInteressant med debatten i USA - det vidste jeg ikke (også set i lyset af, at for blot få år siden var det helt legitimt for voksne at læse Harry Potter...)\nDet er jo meget forskelligt, hvad der rører én, og det er derfor, at læseoplevelser er individuelle og stærkt subjektive. Jeg nyder at følge mange forskellige bogbloggere og booktubers - også dem, jeg ikke nødvendigvis deler smag med, men som alligevel er spændende at følge, fordi de BRÆNDER for en bestemt genre. Jeg har altid elsket og værdsat, når folk er meget dedikerede (ja, jeg har en svaghed for nørder - også bognørder ;-)).\nSå ja - ligesom så mange andre ting i livet er det en god idé ikke at se skævt til andre, der ikke nødvendigvis deler ens egne holdninger.\nRikke'M 2. juli 2014 kl. 22.38\nDen har været meget omfattende og næsten eksplosiv at nærme sig på det seneste. John Green har også lavet mange indspark, ligesom Booktube er eksploderet med video-besvarelser. Det er meget interessant, men åh så kompliceret.\nDu har helt ret; der skal være plads til alle. Verden er altid smukkest på den måde :)\nTrine E J 2. juli 2014 kl. 00.10\nHvor er jeg glad for det her indlæg Rikke. Jeg har selv gjort mig en del af disse overvejelser, og så er det da rart at du kommer frem og sætter velformulerede ord på dem. Jeg har nogle gange svært ved at sætte ord på hvorfor jeg eksempelvis ikke kan lide en bog. Jeg kan godt se hvorfor mange andre er vilde med den, men noget ved den har bare ikke tiltalt mig. Og det synes jeg faktisk kan være argument nok, for ja, al læsning er subjektiv.\nJeg er selv 23 og jeg elsker at læse både klassikerne og YA. Og jeg kan godt lide Twilight (men det er jo ikke rigtig noget man siger højt). Jeg er tit træt af at folk dømmer én på hvad man kan lide at læse, men det er måske også fordi det jeg selv læser er så bredt.\nJeg føler nok som dig, at det et farligt at generalisere bøger, men værrer med mennesker. Jeg forbeholder mig retten til at kunne lide de bøger jeg kan og afvise dem jeg ikke bryder mig om, og det vil jeg uden jeg skal stå til ansvar for nogen andre.\nRikke'M 2. juli 2014 kl. 22.36\nTak for dine søde ord. De betyder alverden, især i forbindelse med et indlæg som dette. Tusind, tusind tak.\nDu har helt ret i, at der er begrundelse nok i det subjektive. Det er der i hvert fald for mig, og det er jo egentligt det, min blog handler om: mit subjektive syn på litteratur. For det er argument nok og meningsgivende nok i sidste ende, synes jeg.\nJeg holder også selv meget af at bevæge mig mellem genre. Jeg elsker klassikere, men jeg elsker også børnebøger, og jeg har aldrig kommet mig over min svaghed for chick-lit. Og derfor synes jeg, det er problematisk, at man forsøger at inddele og kategorisere alting så sort/hvidt. En YA bog finder vej til mig i ny og næ, og det skammer jeg mig ikke over; ligesom jeg ikke læser Jane Austen for at prale, men tværtimod fordi jeg elsker hendes bøger. Det er en skam at have så mange fordomme om bøger og de folk, der læser dem.\nStine 2. juli 2014 kl. 08.16\nFor mig at se blander denne debat to forskellige ting sammen; retten til at læse hvad man vil og spørgsmålet om kvalitetslitteratur. Selvfølgelig skal alle have lov til at læse lige det de vil, men er alt litteratur virkelig af lige høj kvalitetet? Det tror jeg ikke. Jeg synes det er en udbredt opfattelse at alle kan læse, samtidig med at man accepterer at det ikke er alle der f.eks. er musikalske. For mig er litteratur en kunstform på linje med musik og billedkunst. Er det alle der kan male? Det tror jeg heller ikke. Jeg er enig i at kunst kan røre alle (men man kan så være i stand til at reflektere over det på forskellige niveauer), jeg er bare ikke enig i at al litteratur er kunst eller at litteratur ikke er kunst.\nRikke'M 2. juli 2014 kl. 22.21\nDu har helt ret i, at der er to meget store og meget vigtige begreber i spil her. Indlægget blev skrevet som en slags protest efter talrige negative blogindlæg, så det er muligvis ikke blevet helt så klart i mælet, som jeg ville ønske. Jeg synes, kvalitetsbedømmelse af bøger er et enormt spændende emne, og vil meget gerne uddybe det mere - der er helt sikkert grundlag for yderligere fordybelse, diskussion og blogindlæg dér.\nMen der er en (for mig) interessant dobbelthed i kvalitetsbestemmelse/bedømmelse af litteratur. For hvis noget kan defineres som god litteratur, hvordan er det så godt? Og for hvem er det godt, i forhold til hvad? Kan kvalitetsbedømmelse foretages ud fra en række kriterier (sprog/plot/originalitet), eller kan den også foregå på et subjektivt niveau med prædikater som 'rørende, spændende, romantisk'? Hvis jeg kan argumentere for, at "Fifty Shades of Grey" har rørt mig, er der så ikke en slags kvalitet i det også? For er kvalitet i sig selv, ikke et subjektivt begreb? Det synes jeg i hvert fald hurtigt, det kan blive.\nI virkeligheden er jeg dog enig med dig et langt stykke hen af vejen, men jeg tror, mine tanker peger mere i retning af individuel kvalitetsbedømmelse end kollektiv. For mig er litteraturen bestemt også kunst, stor kunst endda, men for mig udspiller den sig først og fremmest på et individuelt niveau; i mødet mellem læseren og tekst.\n(Det er lige før, jeg bliver helt hermeneutisk her. Ikke desto mindre, håber jeg, det giver en smule mening. Og nøj, hvor er det spændende).\nAnonym 2. juli 2014 kl. 10.28\nHmmm... Jeg har tænkt længe over hvad jeg skulle skrive her.. Jeg har selv lige været i gang med at læse Mary Poppins samt en bog om Mumitroldene og jeg gemmer ikke mine bøger, når jeg er med offentlig transport. Jeg synes ikke man skal være pinligt berørt over hvad man læser, men jeg må samtidig sige at jeg har det lidt svært med folk, som er over 50 år og som læser Twilight. Jeg havde engang en kollega som læste serien og var ellevild med at diskutere den (og hun så 2.film før jeg, dog ikke til premieren). Men jeg tænker også at YA er for folk under 30 år og at børnebøger kan læses af enhver (bag på Mumi-bogen stod der: "6-12 år - og for voksne" og det er noget man kan læse for nostalgiens skyld. Jeg giver dig ret i at det er farligt at generalisere bøger, men lige med YA (og især Twilight) synes jeg det er svært at betragte voksne læsere som seriøse læsere, hvis de kender bøgerne bedre end teenagere.\nRikke'M 2. juli 2014 kl. 22.26\nEn af Ruth Grahams pointer i artiklen var faktisk også, at ungdomsbøger skulle være for de unge; og at meningen ville gå af dem, hvis de 'voksne' læste dem i ligeså høj grad som ungdommen selv (fordi det netop er så niche-præget og indforstået; ungdomsbøgernes cool-faktor slides af, hvis forældre også læser dem). Det lyder som om, det også er lidt der, du vil hen?\nI mine øjne bliver det dog hurtigt farligt; for kan der ikke herske nostalgi i ungdomsbøger såvel som i børnebøger? Gode bøger mister, i mine øjne, ikke deres kvalitet på grund af en fiktiv aldersgrænse. Og sådan er der nok også nogen, der har det med Twilight, måske? Det er lidt svært at gennemskue.\nAnonym 2. juli 2014 kl. 16.59\nJeg har også set diskussionen om at man bør være flov over at læse YA, hvis man er over teenagealderen samt de andre udtalelser, du nævner rundt omkring, jeg har tænkt en del over det, men jeg forstår det simpelthen ikke.\nI sjov kan jeg godt finde på, at sige at man da burde skamme sig lidt, hvis man kan lide en serie som Twilight, når man er over en vis alder, men det er som sagt i sjov. Jeg har selv læst serien, og var betaget af den som teenager, at jeg har ændret min mening skyldes at jeg har reflekteret mere over serien senere hen.\nPersonligt kan jeg godt være generaliserende overfor nogle genrer og det er da også dumt, men i virkeligheden er det mit tab, for så udelukker jeg muligheden for at se, hvad genren ellers har at byde på.\nMen at man skal kaldes prætentiøs, fordi man foretrækker at læse klassikere eller barnlig, fordi man læser børne/ungdomslitteratur er ikke i orden.\nSom nogle af de andre også nævner, så er en klassiker jo i virkeligheden i lige så høj grad underholdning som f.eks. en YAbog. Begge kan også være lærerige på hver deres måde. Så i stedet for at dømme folk på, hvad de læser og dømme dem på baggrund af egne overbevisninger, så bør man sætte sig ind i, hvorfor de læser (det de gør).\nRikke'M 2. juli 2014 kl. 22.27\nJeg er helt enig med hvert ord, du skriver! Tak for dit skønne indspark i diskussionen :)\nAnne T. 2. juli 2014 kl. 20.53\nÅH! Hvor har jeg mange meninger i denne sag - og de stikker i alle mulige retninger. :-)\n1) Jeg ER en litterær snob. Jeg vil ikke RØRE Fifty Shades-bøgerne med en ildtang! Kald mig frigid, men jeg gider ikke bruge min tid på at læse blød porno.\n2) Jeg er kæmpe skabsfan af børne-/ungdomslitteratur. Jeg har læst den første Harry Potterbog, og glæder mig til resten. Og jeg læste Hunger Games-trilogien på under 1 måned og selvom det måske ikke er de mest velskrevne bøger i verdenslitteraturen, så er det hands down den bedste læseoplevelse jeg har haft. Nogensinde!\n3) Jeg mener, der er gået inflation i krimigenren og derfor MÅ der være langt mellem (de gode) snaps. På trods af jeg har læst samtlige bøger af Dan Brown og er godt på vej igennem Jussi Adlers "Afdeling Q"-serie....\n4) Jeg synes også at folk der partout skal læse alle klassiskerne og hive det frem i samtaler skal lukke r*ven! DOG har jeg for år tilbage kæmpet (og jeg mener KÆMPET) mig igennem Forbrydelse og Straf. Bare fordi 'den burde man jo læse'\nMy point is: Der ER virkelig mange mixed feelings omkring litteratur - selv i ét menneske! Og hvad jeg pisker mig selv med (jeg havde da total fisefornem-dårlig samvittighed da jeg læste Hunger Gamesbøgerne - jeg har læst dansk på universitetet for christ sake!) det må være min sag. Men det ER da total tarveligt at vi skal dømme andre på, hvad de læser. Som nogle også skriver, så er bøger vel til for at underholde os. Og nogen bliver underholdt af Twillight andre af Stolthed og Fordom.\nLive and let live. God læselyst til jer alle - ligegyldigt hvad I læser :-)\nRikke'M 2. juli 2014 kl. 22.30\nJeg kender det alt for godt! Jo flere kommentarer og holdninger, der er dukket op, desto bredere er mit perspektiv blevet. En sag har mange sider; og denne er ingen undtagelse. Nøj hvor er det spændende. Og tankevækkende.\nDin pointe minder i øvrigt også meget om, hvad jeg gerne vil frem til. Al den fingerpegen er problematisk; for hvem ved, hvad der rører hvem og hvorfor? Jeg vil gerne argumentere for, at 'Forbrydelse og straf' er et tankevækkende filosofisk værk, men hvis den ikke har inspireret dig, er det jo tydeligvis ikke endegyldigt eller evigt gældende. Forskellige bøger virker for forskellige mennesker, og det er vel netop det, der er det spændende.\nI øvrigt er jeg også selv fyldt med litterære fordomme. Men jeg synes, det er ok, så længe man er klar over det, og åben overfor andres meninger. Det er i hvert fald det, jeg siger til mig selv :p\nCamilla 2. juli 2014 kl. 22.00\nÅh, sikke en debat! Jeg har godt fulgt lidt med på sidelinjen i debatten i USA, men har også synes at det er meget mudderkastning.\nJeg er personligt nok ret enig med Stine i, at det reelt er 2 forskellige spørgsmål: hvad folk skal have "lov" at læse, og hvad der er god litteratur.\nFor ja, folk skal virkelig have fuldstændig lov til at læse lige hvad der passer dem, og aldrig føle dårlig samvittighed over det eller ses skævt til fordi de er vilde med 50 Shades of Grey - at jeg så synes det er noget møg, det er jo bare min smag. Jeg er heller ikke vild med Kandis, men derfor ser jeg da (næsten ;-)) ikke ned på folk der elsker dansktop :-)\nTil gengæld mener jeg godt at man kan tale om god litteratur - netop i samme stil som man gør med musik eller kunstmaleri. Der ligger et håndværk, som man kan træne og nogle mennesker har et naturligt større talent end andre. Og det mener jeg godt til en vis grad kan "måles" /vurderes. Man skal bare huske, at det ikke er ensbetydende med, at alle kan lide god håndværkslitteratur, og det er helt fint.\nDer er jo en grund til at de bøger, der betegnes som klassikere er blevet det, og for mig har det nok meget at gøre med at have gjort noget nyt og anderledes, og samtidigt kunne modstå tidens tand. Dvs at mange af de populære YA bøger i dag sagtens kan blive klassikere, men vi ved det ikke endnu. Indtil da må vi bare underholde os selv og lære noget og i det hele taget bare glæde os over bøgers magi :-)\nRikke'M 8. juli 2014 kl. 08.13\nDer er nemlig meget mudderkastning. Og det er sådan en skam, for det er så unødvendigt. Som jeg også har skrevet til Stine, ved jeg godt, det hele er blevet en smule sammenblandet i forbifarten; ikke desto mindre er de også tæt sammenknyttede, for når man beder nogen skamme sig når de f.eks. læser YA, er der et implicit kvalitetsspørgsmål indblandet. Det er noget roderi.\nDet er interesserant, du bruger pragmatiske størrelser som 'måle/vurdere'. Hvordan fastsætter man disse målestoksforhold? Kan man overhovedet fastsætte dem? Hvad skal man vurdere efter? Vil det ikke også altid være subjektivt, og sjældent alment? Jeg kan sagtens argumentere for, at Austen skriver langt bedre end f.eks. E. L. James, men andre vil måske lave et mere plot-baseret argument for det modsatte. Og er der en facitliste på den slags? Det er uhyre interessant, men jeg synes også, det er lidt af en gråzone :)\nAnonym 3. juli 2014 kl. 17.04\nRikke'M 8. juli 2014 kl. 08.08\nC med den knækkede glorie 3. juli 2014 kl. 19.40\nSikke et utrolig interessant indlæg! Jeg ved ikke helt hvad jeg skal sige udover at alle skal læse lige hvad de har lyst til! Der er ingen der mister noget, ved at andre læser en bog, som de personligt ikke selv synes om.\nmichella b. 11. juli 2014 kl. 21.31\nHvor er det et vigtigt indlæg, Rikke. For mig kan det egentligt siges ret let (selvom fordommene også bor dybt i mig): Læs hvad du har lyst til. Jeg har meget svært ved at forstå, hvorfor i alverden vi skal gå ind og dømme hinanden for hvad vi læser? Hvis dét at læse gør os glade, så er det da det vi skal uanset om det er lettere erotisk eller en frygtelig krigsberetning. Jeg synes ikke man skal skamme sig over en bog, jeg synes bare det er vigtigt at man læser. Bøger kan gøre så meget ved vores verdensforståelse og det er uanset genre eller litterær status.\nIgen: Jeg er selv fyldt med fordomme og må aktivt stoppe mine tanker når jeg begynder at dømme ud fra bøger.\nUnknown 13. juli 2014 kl. 13.26\nVirkelig velformuleret og godt taget op som altid! Jeg kan kun give dig fuldstændig ret, og det er jo det som er hele magien ved det at læse, det at der er noget for alle og enhver. Litterær kvalitet kommer også af læseren og hvad man selv anser for værende kvalitet.\nJeg læste lige om forfatteren Kat Atkinson og et interview af hende og ville lige dele en af hendes udtalelser da jeg syntes at den passede så fint til dette blogindlæg.\n"»Sandheden er, at jeg egentlig er ligeglad med læseren«, siger Kate Atkinson og slår en latter op både før og efter udsagnet.\n»Når man siger sådan, bliver nogle læsere så fornærmede, men enhver læser jo på sin helt egen måde. Hvis nogen siger, at de ikke har forstået bogen, må jeg bare sige, at det er jeg da ked af, men jeg skriver altså ikke for dem, som ikke forstår min bog. Det lyder uforskammet, men uanset hvor mange læsere man har, kan man ikke skrive en bog til hver enkelt læser«."


Otte fantastiske hoteller med det lille ekstra | VisitBritain\nDer er meget mere i disse hoteller end behagelige senge og lækker morgenmad. Lige fra at bo sammen med nonner til at opholde sig på steder, som landsforviste konger og rekordsættende bjergbestigere elsker, har Good Hotel Guide udvalgt otte usædvanlige hoteller i hele England, som leverer en meget mere mindeværdig oplevelse, end du måske forventede…\n1. The Old Railway Station, Sussex, det sydøstlige England\nPetworth-stationen blev bygget i 1892 og brugt af tronfølger Kong Edward VII, da han rejste til det fashionable Goodwood-væddeløb, og stationen blev ofte kaldt for Englands smukkeste jernbanestation. I dag er det en finurlig, superbehagelig B&B, som er spækket med minder fra kolonitiden; tykke træpaneler, jernsengerammer og sort/hvide fotos. Tjek ind ved billetlugen, drik eftermiddagste i det gamle venteværelse, og sov i den gamle stationsbygning eller en renoveret Pullman-vogn, som nu står permanent parkeret på det nedlagte jernbanespor.\n2. Battlesteads, Northumberland, det nordlige England\nJa, der er masser af luksus og økovenlige strejf og en ufattelig velsmagende menu på denne historiske landevejskro med masser af karakter, men det er natobservatoriet, som virkelig får den til at skille sig ud fra mængden. Nogle få skridt fra dit værelse har Battlesteads Dark Sky Observatory drop-in-sessioner, foredrag, astronomiske kurser og masser af muligheder for at se stjerner. Den er placeret i Northumberland International Dark Sky Park, så der er masser af aktiviteter oven over at se på.\n3. Hartwell House, Buckinghamshire, det sydøstlige England\nHvis det var godt nok til en konge af Frankrig, er denne herregård god nok til os! Hartwell House var hjemsted for Louis XVIII, da han var i eksil i det 19. århundrede, og det er lige så luksuriøst og ekstravagant i dag, som det var dengang. Der er mange værelser, der er åbne for offentligheden, men det fantastisk dekorative gipsarbejde, de flotte paneler og antikviteter fortsætter ind i hotellets soveværelser også. Hvis du vil have en ægte kongelig oplevelse, skal du booke et værelse i The Royal Four Poster Rooms.\n4. Belle Tout Lighthouse, Sussex, det sydøstlige England\nUd over en 360-graders udsigt over den stjernefyldte himmel, den engelske kanal, de hvide Seven Sisters-klinter, har dette fyrtårn, som ikke længere er i drift, en fascinerende historie. Det holdt skibene sikre mod den farlige kystlinje fra 1832 til 1902, blev delvist ødelagt under anden verdenskrig, men nøje genskabt i 1950’erne og renoveret igen med en kærlig hånd, da det blev flyttet pga. erosion af klinten i 1999. Vælg det runde Keepers Loft-rum for at sove i selve fyret – du skal klatre op ad en stige for at komme i seng – eller vælg et af de lyse og rummelige værelser i tilbygningen.\n5. Talland Bay Hotel, Cornwall, det sydvestlige England\nDer er en surrealistisk humørfyldt følelse i dette romantiske og fjerntliggende sted på kysten. Havudsigter, kunstværker og en New England-agtig indretning er blandet med en stor mængde ejendommeligheder. Tag en gåtur gennem de subtropiske haver ved kysten, og fald over vittige og vindunderlige statuer og figurer, herunder gazeagtige feer, en trold, en gris og (naturligvis) en kæmpestor tekande!\n6. The Bar Convent, York, det nordlige England\nEnglands ældste nuværende kloster huser også nogle gæsteværelser, hvor du virkelig får noget for pengene. The Bar Convent er hjemsted for medlemmer af The Congregation of Jesus, samt simple, behagelige og fredfyldte værelser. Der er dog intet spartansk ved morgenmaden – de har vundet en VisitEngland Breakfast Award. Se hallen med glastaget, den kuppelformede kirke fra 18.-tallet, et bibliotek fyldt med gamle katolske skrifter, en prisvindende café og multimediehistorien af klosteret i det levende kulturarvscenter, når du alligevel er der.\nAlle, som er interesseret i bjergbestigning og klatring, bør valfarte til dette excentriske hotel. Sir Edmund Hillary og sherpaen Tenzing Norgay boede her, da de trænede for at være de første, som nåede toppen af Mt. Everest. Ikke meget er ændret siden da – men det er godt. Pen-y-Gwryd Hotel har bevaret ånden af et hostel for bjergbestigere med sund mad, buldrende bål, Everest-memorabilia og viktorianske badekar, så du kan pleje dine smertende lemmer med varmt vand.\n8. Kilcamb Lodge, det skotske højland\nDet er et af de ældste stenhuse på vestkysten af Skotland, og man kan roligt sige, at Kilcamb Lodge har oplevet sin del af historien. Den kan dateres tilbage til 1700’erne og blev brugt som lejr for de tropper, der var loyale over for Bonnie Prince Charlie senere i det århundrede. De ville være bekendte med søen og bjergudsigten samt kronhjortene, odderne, ørnen, mårene og de røde egern, som stadigvæk besøger hytten i dag – selv om maden, værelserne og gæstfriheden er blevet meget bedre siden da!\nFind flere fantastiske hoteller, som anbefales af The Good Hotel Guide, den upartiske guide til hoteller og B&B’er i Storbritannien.\nVIGTIG INFORMATION: Storbritannien begynder så småt at åbne igen, men det er vigtigt at tjekke de officielle websider for hoteller, organisationer og attraktioner på forhånd for at sikre, at du er ajour med åbningstiderne og eventuelle foranstaltninger, der er på plads, før du rejser. For at finde ud af de nyeste oplysninger og vejledning besøg Know Before You Go.\n29 like this Læs mere


Tumlingesang | www.jersie-skensved.dk\nTekst Birgith Lystlund Larsen, kirke- og musikmedarbejder\nHar du et barn i alderen ca. ét-fire år, som du gerne vil have en musikalsk hyggestund sammen med, så er tumlingesalmesang måske noget for jer.\nMåske har du gået til babysalmesang med dit nyfødte barn og savner nu en forlængelse af det forløb, hvor dit barn er begyndt i vuggestue eller dagpleje, og hvor dagen kan være travle og fyldt op.\nTil tumlingesang vil vi lære en masse nye sange og remser, lave gestik til kendte sange som Hjulene på bussen, Jeg gik mig over sø og land osv. Som til babysalmesang skal vi også lave danse og lege til I østen stiger solen op og Du, som har tændt millioner af stjerner.\nKort sagt vil vi være sammen i 45 minutter, hvor vi får varmen, får sunget, grinet, ligget og kigget på stjerner og meget andet. Samtidig med at vi har det sjovt og hyggeligt sammen, bliver børnenes motorik stimuleret og I vil lære sange, I kan synge videre på derhjemme.\nMan kan skiftes til, som forældre at deltage, eller man kan gå fast med far eller mor, alt efter, hvad der passer jeres familie bedst. Det hele foregår i Jersie Sognehus om torsdagen fra kl. 16.15 til ca. 17.\nNyt hold på i alt 8 gange fra torsdag 22. august\nTlf 2128 2203 eller


Kommunale millioner til parkeringspladser bliver slet ikke brugt | TV 2 Fyn\nKommunale millioner til parkeringspladser bliver slet ikke brugt\nOdense kommune råder over millioner af kroner i en særlig fond, der skal etablere flere offentlige parkeringspladser i byen. Men selv om pengene strømmer ind, så er der stort set intet sket i 10 år.\nOdense Kommunes Parkeringsfond har oprettet 4 p-pladser de seneste år\nDet koster penge at nedlægge parkeringspladser i Odense\nDet er ikke kun bilisterne der betaler for byens p-pladser\n26. apr 2006, kl. 16:00 Opdateret: 26. apr 2006, kl. 11:48 Bemærk: Artiklen er mere end 30 dage gammel\nDet viser en gennemgang af fondens betalinger, som kommunen har lavet til TV 2/FYN.\n- Det virker fuldstændigt tåbeligt, siger Torben Nielsen, der er direktør i ejendomsselskabet City Bolig A/S i Odense. Han er en af de mange lokale bygherre, der tilsammen har indbetalt seks millioner kroner til den kommunale fond.\n- Den fond skal bare droppes, når kommunen ikke bruger pengene til nye parkeringspladser, mener Torben Nielsen.\nFire nye p-pladser\nOdense Kommunes Parkeringsfond har eksisteret siden 1995 og millionerne er alene øremærket til nye parkeringspladser. Men ifølge kommunens egen opgørelse, er der de sidste ti år kun blevet etableret fire nye parkeringsbåse i gaden Holsedore midt i centrum af byen.\nHvis alle millionerne var blevet brugt, så havde det ellers udløst 141 nye p-pladser. Det viser den samme opgørelse, der er udarbejdet af kommunens afdeling Park&Vej, som administrer fonden.\nParkeringsfonden er oprettet for at private ejendomsselskaber og husejere kan slippe for selv at lave parkeringspladser.\nBetalte 84.000 for dispensation\nEt eksempel er, da Torben Nielsen fra City Bolig A/S ville indrette lejligheder i tagetagen i en beboelsesejendom midt i byen. Kommunen krævede ekstra parkeringspladser for at godkende planerne, men da baggården var helt udnyttet, så var det ikke muligt at lave flere pladser. I stedet indbetale City Bolig 84.000 kroner til parkeringsfonden og fik en dispensation.\n- Men jeg har i flere andre tilfælde droppet bryggeplaner, fordi kommunen har forlangt store beløb for en dispensation, fortæller direktøren i City Bolig.\nDe beløb der er gået ind til fonden er i størrelsesordnen fra 15.000 kroner og op til 2 millioner kroner som det største enkelte bidrag.\nBetalingen betyder, at kommunen overtager forpligtigelsen til at etablere ekstra parkering lokalt i området.\nLåner kommunen penge\nDa pengene er øremærket til offentlige pladser, dækker de penge, som de private bygherre betaler, kun halvdelen af udgiften til parkeringspladsen. Resten skal Odense kommune selv lægge oveni.\nMen de regler, der gælder for kommunale parkeringsfonde, betyder også, at bygherren skal have sine penge tilbage, hvis de ikke er blevet brugt inden for fem år.\nFyns Almennyttige Boligselskab har for nylig fået 200.000 kroner retur, der har ligget i fonden siden 1999.\n- Det er ikke rimeligt, at vores lejere på den måde skal låne kommunen penge, siger boligselskabets direktør Henrik Heineke.\nOdense kommune står ifølge opgørelsen til at skulle betale store beløb tilbage de næste år. I løbet af 2007 og 2008 vil parkeringsfonden samlet skulle returnere 3,5 millioner kroner til private ejendomsselskaber og husejere.\n- Jeg synes, at de erfaring vi har med fonden nu taler deres tydelige sprog, den virker ikke efter hensigten, siger Anker Boye, der socialdemokratisk rådmand i Odenses By- og Kulturforvaltningen.\nHan vil nu på baggrund af opgørelsen over parkeringsfondens aktiviteter vurdere, om den kan forbedres eller om fonden helt skal nedlægges.